text:
Muraho, amakuru yanyu? Nizereko lockdown ibafashe neza, uyu munsi mbazaniye inkuru ishyushye ku bantu bifuza kugira munda hato. Yego, kwisonzesha bituma munda hawe haba hato. Buretse gato kubivamo ni ukuri sindi kukubeshya birakora kandi nabashakashatsi babyizeho babonako ari ukuri. Uti gute? Kwisonzesha bisanzwe se? Umunsi wose se, iminota ingahe? Reka ibi bibazo byose tubinyuranemo Gute? Ubu buryo bwo kwisonzesha babwita vacuums mu cyongereza, bukoreshwa nabantu baterura ibyuma nk’akazi abo bita aba body builders kugirango munda habo hagume ari hato nubwo…
Muraho, amakuru yanyu? Inkuru y’uyu munsi reka tuvuge ku bintu bitanga amahoro wakora bitakugoye. Mu buzima hari igihe duhura nibibazo bikatubuza amahoro bikatuzonga. Ukibaza uti ese ni gute umuntu yagira amahoro mu mutima niyo yaba ari guca mu bihe bikomeye? Hari nigihe ibitecyerezo byacu ubwabyo bitubana byinshi, iyi nkuru irarebana cyane no gufasha ibitecyerezo nuburyo ubona ubuzima niyo waba uri guca mu bihe bikomeye. Ibihe bikomeye byo rwose ntaho byajya, turi ku isi after all gusa ibi bintu bishobora kugufasha…
Muraho, amakuru yanyu? Uyu munsi reka tuganire ku byiza nibibi byo kwisiga indimu ku ruhu cyane cyane mu maso. Indimu ni imwe mu bintu biri naturel abantu bakoresha ku ruhu, kuba iri naturel ariko ntibiyibuza kuba yagira ingaruka zitari nziza ku ruhu. Abantu bashaka gukoresha indimu cyangwa se usanzwe uyikoresha ushaka gusobanukirwa ibyiza byayo nibibi byayo, iyi nkuru ni iyawe. Turahera ku byiza byayo, ubundi turebe ibibi byayo ndetse tunababwire uko wayikoresha. Ibyiza by’indimu 1) Iracyesha Ikintu cya mbere indimu…
Muraho, amakuru yanyu? Uyu munsi ndashaka ko tuganira ku kuntu social media ituma abantu benshi bumva batari beza bihagije. Ukareba amafoto yabandi ukabona wowe ufite byinshi ubura. Mu byukuri ibintu tubona kuri social media akenshi ntango ariko biba biri mu buzima busanzwe. Nkurugero nabonye ifoto y’umukobwa nziza cyane kuri twitter, ateye neza, uruhu rwe ari rwiza koko yambaye neza mbese ibintu byose ubona ari muuaahh. Akenshi nkabakobwa cyangwa abagore biratworohera guhita twigereranya nawe, waba umurusha nkamataye ugatangira ngo njye nta…
Muraho neza, nyuma yiyi quarantine twari tumazemo igihe abasore n’abagabo benshi ubwanwa bwabo bwarakuze kubera kutajya kogoshesha. Akenshi usanga abatabumenyereye batabukunda, bakavugako iyo ubwanwa bwabo bwakuze babona bidasa neza. Gutereka ubwanwa ni icyemezo buri muntu afata ku giti cye, utabukunda nta kibazo. Iyi nkuru igamije gufasha abantu bakunda ubwanwa ariko batazi kubwitaho ngo bube bwinshi buse neza ntibubemo imyanya ubona idakura. Video tuganiraho uyu munsi ni uyumusore utubwira ukuntu yita ku bwanwa bwe. Nkuko mubibona ku ifoto ya video ye…
Muraho, amakuru yanyu? Mu minsi ishize twabasangije inkuru yukuntu wata ibiro muri quarantine, kimwe mu bibazo byabajijwe ni ukuntu wagabanya inda mu gihe yabyimbye. Dufite inkuru zitandukanye zerekeye kugira munda hato harimo sports za abdominals wakora ndetse nindi nkuru ivuga ku bintu rusange wakora ngo ugire mu nda hato. Uyu munsi twifuje gusubiza icyo kibazo twabajijwe tukaganira ku buryo wagabanya inda yabyimbye bakunze kwita bloating cyangwa ballonement. Akenshi bikunze guturuka kuri digestion itari kugenda neza muri iyo minsi. Reka turebere…
Muraho, igihe cya vacances (summer vacation) kiregereje! Ni muri urwo rwego dushaka kuganira ku bintu ugomba kwitwaza mu gihe uri mu ndege. Urugendo rwamasaha menshi uri mu ndege ruravuna ndetse rimwe na rimwe rugatera ubwoba. Ark hari ibintu utagomba gusiga mu ndege byagufasha kumva uri comfortable uko bishoboka kose. Video tugiye kureberaho ni iy’umukobwa uzafata indege y’amasaha 8. Ni igihe kirekire kuri bamwe ariko kandi nanone hari nabamara iminsi mu rugendo. Ibintu yitwaza twizeyeko hari bamwe muri mwe biri bufashe.…
Muraho, mu minsi ishize nararwaye. Binyibutsako ubuzima ari bwo bwa mbere, mbere y’akazi, mbere y’amashuli, abana, umugabo ……. Ubuzima buza mbere y’ibintu byose. Uyu munsi tugiye kurebera hamwe ibintu byingenzi tujya twibagirwa ariko bigira akamaro kanini ku buzima bwacu. Kunywa amazi Umubiri w’umuntu ugizwe na 60% amazi. Kugirango umubiri wawe ubashe gukora neza, ukenera amazi. Uzasanga abantu banywa amazi menshi bagira ubuzima bwiza kurusha abatayanywa. Amazi afasha impyiko, umutima, umwijima nibindi byinshi. Kunywa litres nibura 2 z’amazi ku munsi ni…
Tubifurije umwaka mushya muhire wa 2019. Mu ntangiriro z’umwaka hari benshi baba bashaka kwiha intego bashaka kuzageraho. Rimwe na rimwe umuntu akaba yabura aho ahera cyangwa agacibwa intege n’imyaka yatambutse. Ni muri urwo rwego twabashyiriye hamwe ingero 10 z’intego wakiha muri uyu mwaka mushya kandi ushobora kugeraho. Ukore urutonde rw’imyitwarire ushaka gutangira: Urugero nko gukora sports buri cyumweru, kubyuka kare, kugira isuku kurushaho. Imyitwarire yose uba ushaka kwitoza ntango wabasha kuyikorera icyarimwe byaba byiza gufata umwe ukawimenyereza wamara kuwufatisha ukongeraho undi.…


c: text/html

text:
Ingoma ya Kagame na FPR yamaze kurenga igaruriro n’ihaniro. Kubera ko itagishoboye kwikosora, Abanyarwanda batabarika bakomeje gutanga ibitekerezo byinshi kandi byiza kugironga ibe yasimburwa n’indi ibereye abenegihugu. Ubishidikanya azatege amatwi ibiganiro (conférences) bitangirwa hirya no hino ku isi, atege amatwi ibivugirwa ku maradiyo yashinzwe n’Abanyarwanda baba mu mahanga, asome ibyandikwa ku mbuga zihurirwaho n’abantu benshi (nkoranyambaga, réseaux sociaux), atere akajisho ku mbuga (sites) z’amazu atangaza ibitabo (maisons d’éditions) nka L’Harmattan, Le Scribe, Sources du Nil n’ayandi. Kuko ntawashobora gusoma ibitabo byose basohora, ariko nibura uwaba ashidikanya azasome bike muri byo cyangwa incamake (résumé, recension) y’ibikubiye muri buri gitabo.
Muri uko gushakisha uburyo ingoma ya Kagame na FPR yasimburwa n’indi ibereye u Rwanda, Abanyarwanda, benshi baritanze kandi bakomeje kwitanga batitangiriye itama. Bamwe babikora ku giti cyabo, abandi bibumbiye mu mashyirahamwe n’amashyaka aharanira ko Abanyarwanda bakira ingoma ya Kagame, bakabasha guhumeka ituze, kwishyira no kwizana mu Rwanda rwababyaye. Burya kandi mu kinyarwanda ngo “n’uhigimye aba avuze”. Ndetse n’ucecetse aba avuze kuko, nk’uko umusizi yabivuze, “Guceceka si ubucucu, ni ugucengerwa n’ibyo uzi ugacira mu nda ugatuza”. Ni mu gihe kandi koko “kubabara si uguhora uganya”. Abo Banyarwanda bashirira mu nda, abo bose basa n’abacecetse kandi bashira, uwabaha urwaho ngo urebe icyo bakorera ingoma ya Kagame na FPR!
Ko izo ngufu zose zihari, harabura iki kugirango zigere ku ntego ziyemeje yo gusimbuza ingoma ya Kagame indi ikwiye u Rwanda n’Abanyarwanda ?
Mbere yo gusubiza iki kibazo, tubanze tuzirikane ko ubwabyo kuba izo ngufu ziriho ari intambwe ikomeye. Hari igihe zitariho. Intambwe yihutirwa Yagombye guterWa ubungubu ni ukwishyira hamwe. “Abishyize hamwe ntakibananira, Umunani ujya inama uruta ijana rirasana”. Ingorane zibangamiye ubwo bumwe ni izihe ? Ni nyinshi, ariko reka muri iyi nyandiko no mu zindi zizakurikiraho tuvuge iz’ingenzi kandi tuziganireho : 1. Kurwanira imyanya 2. Gupingana no kutoroherana 3. Kwishishanya bishingiye ku moko no ku turere : Hutu-Tusi, Kiga-Nduga.
1. Kurwanira imyanya
Buri wese yumva ari WE ukwiye kuba umukuru w’igihugu, abandi bakamuyoboka. Ibi rero ni ukwikunda birenze urugero, ntabwo ari ugukunda u Rwanda. Iyo abarwanya ingoma ya Kagame bapfa imyanya batanafite, ababyungukiramo ni Kagame ubwe na FPR ye kuko bituma baramba ku ngoma, naho Abanyarwanda bakaramba ku ngoyi bashyizweho n’ibinywamaraso bya FPR nyine. Kugirango umuntu agirire akamaro igihugu cyamubyaye, si ngombwa rwose ko aba umukuru wacyo. N’umukuru w’igihugu kandi agira abajyanama, akagira n’abafasha bamuhagarariye mu nzego zose z’ubuyobozi bw’igihugu ndetse no mu mahanga. Usibye no kuba mu nzego z’ubutegetsi, n’umuturage wikorera ku giti cye, yaba umuhinzi-mworozi, umunyamwuga cyangwa umucuruzi ashobora kugirira igihugu akamaro, bitagombeye ko aba umukuru wacyo. Igihe kirageze ngo abarwanya ingoma mbi ya Kagame na FPR bumve ko ikigamijwe atari inyungu zaburi wese ku giti cye rukumbi, ko ahubwo icy’ibanze ari icyavana Abanyarwanda ku ngoyi bariho.
2. Gupingana no kutoroherana
Politiki ntikorwa n’Abamalayika, ikorwa n’abantu. Kugirango uzabone umuntu w’intungane utagira akantu na gato ajorwaho ni ibintu bidashoboka. Kwanga gukorana n’umuntu ngo kuberako mbere ya 94 yakoraga akazi katari mu rwego rwo hejuru cyane ni ukwibeshya. Niba se ubu afite ifaranga, kandi amafaranga akaba ari ngombwa mu rugamba turiho, ntimwakorana koko ? Niba se undi yarigeze kwibeshya, ariko akaba nta mutima mubi yari afite (il était de bonne foi), kuki mutakomeza gutahiriza umugozi umwe ? Wakwanga gukorana n’umuntu muhuje umugambi, aho ngo ni uko akiri muto ? Muri politiki hagomba buri gihe amatwara mashya kandi ngo “ntiribara umukuru nk’umuto waribonye” (Aux âmes bien nées, la valeur n’attend point le nombre des années) : Lumumba, Rwagasore, Kayibanda, Kennedy n’abandi benshi bari bakiri bato igihe bitangiraga ibihugu byabo kandi bakagira icyo babigezaho. Ubona abarwanashyaka bacu bapfe impano buri wese afite ? Ahubwo nibashyire hamwe izo mpano, maze barebe ngo gushyira hamwe kwabo biratuma barushaho kugira ingufu.
3. Kwishishanya bishingiye ku moko no ku turere : Hutu-Tusi, Kiga-Nduga.
“Nta murozi ubura umukarabya”, hari Abanyarwanda batsimbaraye ku ngoma ya Kagame na FPR ku mpamvu zabo bwite zinyuranye. Baba Abahutu, Abatutsi cyangwa Abatwa, bagombye kuba menge bagakora uko bashoboye kugirango ibintu bihinduke ku neza, aho kugirango bizahinduke ku nabi. Mu myaka 32 ingoma ya Mobutu yamaze muri Congo (Zaȉre) ntiyakamiye bake. Ariko ubu bigomba kuba bibatera ipfunwe, ndetse bakanicuza. Mu myaka 42 ingoma ya Kadafi yamaze muri Libiya, ntiyakamiye bake. Ubu bose baragira bati : “Intamenya irakanyagwa, iyo turya duke ngo twoze akarenge”. Niba rero abatsimbaraye ku ngoma ya Kagame badashaka kwifatanya ku mugaragaro n’abayirwanya, nibura nibayigire inama mu ibanga, yisame itarasandara, naho ubundi bazabura byose kandi bashoboraga kugira icyo baramura. Mu by’ukuri ingoma ya Kagame na FPR imereye nabi Abanyarwanda bose. Niyo mpamvu mu batavuga rumwe nayo harimo Abahutu, Abatwa n’Abatutsi.
Hari impamvu zishingiye ku muco no ku mateka zituma kugeza n’ubu Abahutu n’Abatutsi bishishanya, ntibabashe gukorana neza. Mu mateka y’isi, igihe cyose hari ubwoko bwibwiye ko buruta ubundi, ubwo bwoko bwakoze amahano n’amarorerwa. Ibyo bikerekana ko muri buri bwoko haba ababi n’abeza. Abeza bashyira mu gaciro kandi bakareba kure nibagire ubutwari bwo kurenga ibyo bapfa n’abandi, bite kubyo bapfana. Nibareke ibibatanya, bite ku bibahuza, bityo babere n’abandi urugero.
Mu Rwanda ariko hari undi mwihariko w’uko n’Abahutu ubwabo bibyaramo amacakubiri bakurikije uturere bavukamo. Amakimbirane azwi kurusha ayandi akaba ari ay’Abakiga n’Abanyanduga. Tuzabikomerezaho mu nyandiko itaha.
BIRACYAZA……
Jean de Dieu Musemakweli
Source: Leprophete.fr

robotstxt: allowed

filter: keep


text:
Mu Rwanda
Abaturage baratangira gushyirwa mu byiciro by’Ubudehe kuri uyu wa Gatanu
Ikigo cy’igihugu gishinzwe iterambere ry’inzego z’ibanze(Local Administrative Entities Development Agency, LODA) gitangaza ko guhera kuri uyu wa Gatanu taliki 04 kugeza ku Cyumweru taliki 06, Ukuboza, 2020, abaturage bazatangira gushyirwa mu byiciro by’Ubudehe. Bizakorwa mu minsi ibiri kandi mu gihugu hose.
Mu myaka yashize ibyiciro by’Ubudehe byari byarashyizweho na Leta hari bamwe babinenze ko byashyiraga abaturage mu byiciro mu buryo butandukanye n’imibereho yabo, abandi bakavuga ko bifite amazina afifitse ndetse atesha bamwe agaciro.
Nyuma Leta yasanze ari ngombwa ko byasubirwamo, bigahabwa n’andi mazina.
Haherutse gushyirwaho ibyiciro bine by’Ubudehe byiswe A,B,C,D na E.
‘Ikiciro cya A’ gikubiyemo abaturage bafite amikoro yo hejuru cyane n’aho ‘ikiciro cya E’ kikabamo abafite amikoro make kurusha abandi.
Umuyobozi mukuru wa LODA Madamu Marie-Solange Nyinawagaga yemeza ko abaturage bazahabwa ‘ijambo rinini’ mu kubashyira mu byiciro.
Yabwiye The New Times ati: “Ubu turi gukusanya amakuru yose muri buri rugo kandi twizeye ko bizagera mu mugoroba wo kuri uyu wa Kane taliki 02, Ukuboza, 2020 ibintu byose biri ku murongo. Bukeye bw’aho abakuru b’imiryango bazahurira ku biro by’Umudugudu bicarane bakurikije amabwiriza yo kwirinda COVID-19 ubundi buri rugo rushyirwe mu kiciro cy’Ubudehe.”
Avuga ko abayobozi mu nzego z’ibanze bazakorana n’urubyiruko rw’abakorera bushake mu gushishikariza abaturage kuvugisha ukuri ku byerekeye imibereho ya bagenzi babo kugira ngo babone uko bashyirwa mu byiciro, ntawe ugize ingingimira.
LODA ivuga ko abaturage bose nibarangiza gushyirwa mu byiciro, bazabimenyeshwa binyuze mu kumanika urutonde ruriho ikiciro buri rugo rwashyizwemo.
Urugo cyangwa umuturage uzasanga yashyizwe mu kiciro atibonamo azaba afite uburenganzira bwo kukijuririra, ubujurire bwe bukazatangirwa ku biro by’Umudugudu aho bishoboka.
Nyinawagaga avuga ko gushyira abaturage mu byiciro by’Ubudehe bifasha Leta mu igenamigambi rigamije kuzamura imibereho y’abaturage basanzwe bakennye.
Ubudehe bwatangijwe muri 2000 butangizwa na Minisiteri y’Imari n’Igenamigambi, ariko ubu bugenzurwa na Minisiteri y’ubutegetsi bw’igihugu binyuze mu kigo cyayo kitwa LODA.
Photo@KigaliToday


text:
Umubyeyi Anna yuzuye umunezero mwinshi nyuma yo kubona igitangaza cy’Imana ubwo yafatwaga n’uburwayi atwite bikaba ngombwa ko umwana bamukura mu nda afite amagarama 690 nyamara akabaho. Ni ibintu bitajyaga bishoboka, ariko iyo Yesu ategetse byose biramwumvira.
Mu magambo ye arasobanura inzira y’umusaraba umwana we yanyuzemo n’uburyo Yesu yababereye ingabo ibakingira hanyuma umwana akava kwa muganga afite ibiro bishyitse ubu akaba yarakuze:
Ati “Nari mvuye gusenga bisanzwe ntwite ndabyibika haburaga ibyumweru bicye ngo amezi atandatu yuzure. Nafashwe n’uburibwe maze numvise bikomeye njya kwa muganga, ngezeyo muganga amaze gupima ambwira ko ntagomba gutaha kuko mfite indwara y’umuvuduko mwinshi w’amaraso yahuriranye na proteyine nyinshi mu mubiri kandi ko biteza urupfu. Ndibuka abo twari kumwe bafite iyo ndwara bo barapfuye, ariko Yesu yaranyimanye ndamushima.
Muganga yambwiye ko ngomba kuguma aho bakareba niba bishobora kugabanuka, ariko ko inda bagomba kuyikuramo kugira ngo bakize ubuzima bwanjye. Yari umwana Imana yavuzeho byinshi binyuze mu buhanuzi. Muganga yarambwiye ati “Ikintu cya mbere ni ukugukuramo umwana” Nahise musubiza nti “Uyu Yesu yavuzeho! Abandi itavuzeho baravutse ndabarera barakura, none uwo Imana yavuzeho ni we mushaka gukuramo? Ntabwo mumukuramo”.
Dogiteri yarambwiye ati “Ntuzi ingaruka zishobora kukubaho: 1.Urasara 2. Urahuma n’ibindi. Naramubwiye ngo ntibizambaho mu izina rya Yesu”. Byageze aho muganga aganiriza umutware wanjye arabimwumvisha na we aza kungira inama ariko mubwira ko bidashoboka ko bankuriramo umwana. Dogiteri yarandebye neza ayoberwa burundu icyo nishingikirijeho, ariko iyo bamaraga kugenda ningigaga Imana ngo inyoherereze Malayika”.
Imana yaje kunyoherereza Malayika kuko hahise haza umuganga wari uvuye mu bihugu byo hanze, impamvu mvuga ko ari Malayika ni uko navuyeyo na we agahita avayo akajya mu rindi vuriro kandi akinjira ho ndi numvise ijwi rimbwira ngo malayika wasabye araje. Yinjiye aririmba indirimbo ayirangije arambaza ngo wizera Imana? Ndamubwira nti “Ndayizera cyane” Yarambwiye ati “Maze imyaka 27 mvura abagore, ariko igihe cyose ngiye kuvura umurwayi ndavuga ngo Mana ngiye gukoresha ibyo nize ariko wowe ushyireho ikiganza cyawe”.
Yakomeje ategereje agira ngo akana kiyongere ibiro, ariko ntibyaza gukunda bigeze ku mezi 6 umwana bamukuyemo afite amagarama 690. Bamaze gukuramo umwana njyewe nabaye nabi kurushaho kuko umubiri waragiye urabyimba ku buryo bukabije. Umwana bamukuramo bari bazi ko atagomba kubaho kuko nta bihaha yari afite. Ariko igitangaza cyabaye bamukuyemo, yateye induru abaforomo barumirwa bavuga ko ibibayeho ari ubwa mbere babibonye aho umwana udafite ibihaha arira kugeza aho bamushyizeho oxygen.
Ikindi gitangaza ni uko umwana uvutse angana atyo iyo bamuhaye amashereka bidakorana n’umubiri we agahita apfa, ariko uwanjye yarayanyoye ntiyagira ikibazo. Byageze aho abaganga baza kutubwira ibibazo umwana afite harimo kuba afite amazi mu mutwe, kuba afite igihaha kimwe, mu mutima amaraso atajya aho agomba kujya ndetse n’imyanya ndangagitsina yari itaraza kuko ikura ku mezi 9, bambwiye kandi ko kubera ukuntu yavutse urutirigongo rushobora kudakora bityo akananirwa guhaguruka, kwicara, kugenda n’ibindi.
Igihe cyarageze njyewe baransezerera umwana asigarayo nkajya njya kumwonsa. Igihe kimwe twari turimo gusoza umwaka tujya kwa muganga kureba umwana tujyanye n’abandi bana bacu kugira ngo dusangire na we. Tugezeyo twasanze byabaye bibi cyane. Twasanze yabyimbye bikabije ahantu hose yabaye umukara. Twaratashye tumusigayo ariko mfata icyemezo cyo kujya njya gusenga buri munsi ntitaye ku kuba ntarakomera. Naje kubabwira ngo uko twicara dusenga turema, burya mu isi y’umwuka hari ikiba kiremeka.
Ndibuka nari ndyamye mu nzozi mbona umwana wanjye arimo gutaka afashe ha hantu nkajya mbona amaraso adudubiza kuko ntiyajyaga aho bikwiriye, ariko mbona umuntu araje afataho aravuga ngo humura birababaza, ariko urakira. Nyuma y’izo nzozi haje umuganga w’inzobere uvuye muri Amerika ageze ku mwana wanjye, yarakugendeye amukura kuri buri kimwe cyose bari baramwandikiye hanyuma akora systeme nshya. Nyuma y’igihe gito umwana yari avuye ku byuma bimuha oxgene akize”.
Asoza ubuhamya bwe, Anna arashima Imana yamukoreye igitangaza ikamurindira umwana kwa muganga kugeza igihe akuze agataha mu rugo. Arakangurira abandi babyeyi n’abantu muri rusange gusenga no guhagarara mu kwizera kwizera Imana kuko ishoboye byose. Akomeza kandi atangariza abantu ko uwo mwana wanyuze mu nzira y’umusaraba bene ako kageni, yakuze ubu akaba yiga.
Source:himbaza tv
[email protected]


text:
0 total views
Ubusanzwe umuntu wese w’igitsina gabo udafite uburwayi bumutera kudashyukwa, iyo aryamye cyane cyane nijoro arashyukwa. Nubwo tubibona iyo dukangutse nyamara ubushakashatsi bwerekana ko bibaho inshuro zigera kuri 5 mu ijoro.
Uku kubyuka igitsina cyareze mu cyongereza byahawe akabyiniriro ka morning wood (igiti cya mu gitondo) cyangwa morning glory (Ikuzo rya mu gitondo) .
Ibi bitangira umwana akiri mu nda ya nyina ndetse niyo umuhungu akivuka, igitsina cye kiba cyafashe umurego. Si ibyo gusa kuko niyo umukuye mu mugongo, usanga cyareze. Burya ababyeyi bakuze ngo niho barebera ko umwana atazaba ikiremba.
Ese biterwa n’iki?
Kugirango igitsina cy’umugabo gifate umurego, biterwa nuko imitsi ijyana mo amaraso iba yareze noneho ikaguka amaraso agatemberamo ari menshi noneho bigatuma gihaguruka.
–Impamvu ibitera ya mbere ni uko uturemangingo turekura umusemburo wa noradrénaline iyo uryamye natwo turasinzira. Utu turemangingo dushinzwe gutuma igitsina kidahorana umurego. Iyo rero dusinziriye bituma umusemburo wa testosterone urekurwa ku bwinshi nuko imitsi ijyana amaraso mu gitsina ikarega nacyo kigafatiraho.
–Indi mpamvu iterwa n’ikinyabutabire cya nitric oxide (NO). Iki kinyabutabire nicyo kigira uruhare mu kurega kw’imitsi. Ndetse burya imiti ivura kudashyukwa ituma umubiri ukora iki kinyabutabire ku bwinshi. Iyo rero iyi nitric oxide irekuwe ituma imitsi irega, umuvuduko w’amaraso ukiyongera. Ibyo rero bituma imitsi yo mu gitsina irega, nuko kuko ariho irangirira amaraso akabamo menshi, kikarega.
–Impamvu ya 3 ni ukurota. Akenshi iyo umugabo atekereje ku gitsina, cyangwa se abivuzeho, akibonye se, ahita ashyukwa. Na nijoro rero iyo urose ukora imibonano cyangwa ukarota ibijyanye n’igitsina, uhita ugira ubushake.
– Impamvu ya 4 ari nayo ya nyuma biterwa no gufunga inkari. Nkuko bizwi, iyo umugabo afite ubushake, ntiyabasha kunyara. Na nijoro rero iyo uruhago rwuzuye, mu kukurinda ko wanyara ku buriri, gifata umurego nuko ugakanguka utanyaye ku buriri. Twibuke ko na ku manywa iyo watinze kunyara wumva igitsina cyafashe umurego. Iyo niyo mpamvu rero.
Ngayo nguko rero. Gusa twibutseko hari ibishobora gutuma utabyuka cyafashe umurego nko kuba urwaye urembye, Kuba uhangayitse, kuba ufite uburwayi nka diyabete, n’ibindi bitandukanye.
POSTED BY KABANDA JOSEPH KURI RWANDAPAPARAZZI.RW/TV
1,798 total views, 4 views today


text:
Karongi ni akarere k’imisozi miremire, kuba gakora ku Kiyaga cya Kivu by’umwihariko Umujyi wa Karongi ni kimwe mu bituma gahinduka akarere k’ubukerarugendo.
Amahirwe y’ishoramari n’ubukerarugendo agaragara ubu atuma ubutaka buri mu nkengero z’ikiyaga cya kivu bugira agaciro nk’uko bamwe mu bahaturiye babyemeza.
Masengesho Pascal ati « Kera nkimenya ubwenge nasanze ubutaka bw’aha Karongi by’ubwihariko hano iruhande rw’ikivu nasanze ari ubutaka budafite agaciro ntabwo abantu babuhingaga kuko bwari ubutaka bumeze nabi urabizi ko kera umuntu yishimiraga mugenzi we akamugabira, yamwishimira kubera agacupa amuguriye ati nkugabiye isambu yamubaza ngo isambu umpaye iherereye he? Akamubwira ati ndaguha icupa ariko ubutaka bwawe ubusubirane kuko nta gaciro bwari bufite ariko ubu ufite ubutaka ntaho ataniye n’umuntu wabyuka agasanga inzu ye yubakishije zahabu. »
Dore impamvu bagereranya ubutaka bwabo buri ku kiyaga cya Kivu na zahabu.
Masengesho Pascal ati « Ufite ikibanza hano gifite nibura ikibanza gifite 15 kuri 30 ntabwo yajya munsi ya miliyoni 70 cyangwa miriyoni 100 urumva ko ari ubutaka bufite agaciro kuko miliyoni 100 ni amafaranga ubona ubuzima bugahinduka. »
Imirimo yo kubaka umuhanda wa kilometero 2 na metero 200 mu nkengero z’ikiyaga cya Kivu mu Murenge wa Bwishyura mu Karere ka Karongi iri hafi kurangira. Ni umuhanda urimo kubakwa mu cyanya cyahariwe amahoteli. Bamwe mu baturage bo muri Karongi bavuga iyubakwa ry’ibikorwa remezo ritanga amahirwe ku guteza imbere ubukerarugendo muri aka karere.
Uwiturije Eric ati « Ni byiza cyane uyu muhanda uramutse wuzuye abakerarugendo baza bakahagana amadovise akayongera iterambere rigakomeza kuzamuka, inyungu ya mbere narayibonye kuko ndimo kuhubaka nkabasha kwiyubaka mu rugo urumva iyo ni inyungu ya mbere nzajya nicara mvuge nti uyu muhanda warakozwe mpavana iki. »
Na ho Kayumba Joseph na we utuye muri aka gace ati « Ni iki kiyaga cyacu n’utu turwa turi muri aya mazi ni byiza abantu barahagera bakaruhuka bagashyira ubwenge ku gihe, haba hatuje. »
Umuyobozi w’Akarere ka Karongi Mukarutesi Vestine ashishikariza abashoramari bafite ibibanza ku nkengero z’ikiyaga cya kivu kwihutira kubyubaka.
Ati « Uwo muhanda mu by’ukuri ni umuhanda uzadufasha cyane mu bukerarugendo kuko ni umuhanda uhuza amahoteli ariko kuko nababwiye ko ari icyanya cyahariwe ubukerarugendo n’amahoteli, buriya iyo umuhanda wageze ahantu n’ibindi bikorwa remezo biza biwusanga ni umuhanda uzashyirwaho amatara ukazaba umeze neza ariko noneho n’abandi batarahubaka turabashishikariza kugira ngo baze bubake kugira ngo umuhanda ubyazwe umusaruro nk’uko tubyifuza twese. »
N’ubwo Karongi ari akarere k’ubukerarugendo, kukageramo hari aho bigorana kuko umuhanda Muhanga-Karongi wangiritse cyane.
Gusa, imirimo yo kuwubaka irarimbanyije mu byiciro uhereye Rubengera-Rambura aho imirimo yo kubaka ibirometero 15 igeze ku kigero cya 40%. Biteganyijwe ko mu ntangiriro z’umwaka utaha uyu muhanda w’ibirometero 15 uzaba ukoreshwa.
Isoko ryo kubaka ibilometero 15 ryagendanye no kubaka imihanda 2 harimo uwa Karongi mu mujyi n’undi ujya ku bitaro bya Kibogora muri Nyamasheke, yose hamwe ku gaciro ka miliyari zigera kuri 13 z’amafaranga y’u Rwanda.
Umuyobozi ushinzwe imishinga muri RTDA Mizero Solange avuga ko mu gihe cy’imyaka 2 uhereye umwaka utaha umuhanda Muhanga Karongi uzaba ari nyabagendwa ashingiye ku mishinga irimo gukorwa.
Ati « Igice cya mbere cy’ibirometero 22 kigera Nyange twavuga ko ingengo y’imari yabonetse habayeho gukorana na zimwe muri banki z’abarabu amasezerano y’ubufatanye yarasinywe twatangiye ipiganwa bitarenze mu kwezi kwa 9 ibitabo by’ipiganwa bizaba byageze muri RTDA ku buryo mu ntangiriro z’umwaka utaha tuzaba dufite rwiyemezamirimo yatangiye gukora. Noneho ikindi gice kiva Nyange uza Muhanga ibiganiro ntabwo birarangira n’imwe muri banki z’abarabu Kowet Fund ariko bagaragaje ubushake ku buryo mbere y’uko uyu mwaka urangira ayo masezerano azaba yarabonetse ku buryo mu mwaka utaha ugeze hagati rwiyemezamirimo yazatangira gukora. »
Imirimo yo kubaka umuhanda Karongi-Muhanga nikomeza uko yateganyijwe hatagize ikiyikoma mu nkokora ngo izarangirira igihe kuko abakora umuhanda bakora iminsi 7/7.
ubwanditsi@umuringanews.com


text:
Nta zibana zidakomanya amahembe.Ushobora kuba ukeneye kuganiriza umugabo wawe ku bitagenda neza mu rugo.Dore uburyo bwiza bwo kubikora:
1.Hitamo Igihe Gikwiye
Niba ushaka kugira icyo ubwira umugabo wawe, nk'ibibazo mufitanye n'ibindi, ugomba guhitamo igihe cyiza ashobora kuba yakumva kandi akagusubiza atuje,nka nyuma y'ifunguro rya nimugoroba,mugeze mu igitanda,mumaze kuzimya amatara.
Igihe kibi ni iminota 60 ya mbere avuye ku kazi.Umugabo aba agifite stress avanye ku kazi,si byiza ko wahita umwakiriza ibibazo mufitanye,urugo rwagombye kuba ubuhungiro bw'ibibazo avanye ku kazi.
2.Hitamo Ahantu Heza
Guhitamo ahantu heza,kure y'abana, y'ibibazo na stress zo mu rugo ni byiza kurusha. Urugero mugiye nko ku nkengero z'umugezi cyangwa ikiyaga,hejuru y'umusozi n'ahandi hashimishije.
3.Uburyo bwo Kuganira
Irinde kwereka umugabo wawe ko ariwe munyamakosa.Iyo utangiye nabi utuma ahita yumva ashatse kwirwanaho no koza izina rye.Niko abantu turemye.Irinde kumushyira muri icyo gihe.Icyo ugamije ni ukumubwira ibikubabaje si ukumuhindura uwananiranye.Niba hari amakosa mugomba kuyaganiraho mu urukundo n'ubwumvikane aho kwigira umwere umwe ku wundi.
Ushobora guhagarika ibiganiro niba ubona atashye nabi kubera ibibazo avanye ku kazi, cyangwa niba ubona muri rusange ibiganiro bitagenda neza kubera ingorane zihariye zabagwiriye nko kwibwa,uburwayi,kubura akazi n'ibindi.
Icyo ugomba kumenya, nta muntu ushobra kurangiza ibibazo by'undi.Abantu tugira intege nke, turarakara, turi abanyamafuti, nawe kandi nturi umugore w'umumalaika.Kubaka urugo ni ukubahana ni ukwihanganirana tukamenya ko tutuzuye tukababarirana muri byose.
Video Abakobwa Beza
Menya Kuganiriza Umugabo Wawe
Nta zibana zidakomanya amahembe.Ushobora kuba ukeneye kuganiriza umugabo wawe ku bitagenda neza mu rugo.Dore uburyo bwiza bwo kubikora:
Labels: urukundo


text:
Gusomana ni uburyo bwo kuvuga ibyo udashobora kwatuza amagambo ! Muri iyi nkuru rero ikigamijwe si ugushishikariza abantu gusomana, gusa ntawakwirengagiza ko hariho ababikunda batari bake kandi bakeneye kugira icyo babimenyaho ; niyo mpamvu twahisemu kubibabwira.
Ku muntu utarasomana ho na rimwe yumva gusomana bigoye. Ariko kandi ni byo. Gusoma umugore, umukobwa cyangwa umuhungu bwa mbere ntibyoroshye. Kubibona mu mashusho biroroshye, ariko kubishyira mu bikorwa ni ikindi kibazo. Iyi nkuru irakugezaho uburyo wakwitwara mu buryo bwo gusomana.
1. Ntabwo ugomba gusoma umukunzi wawe gusa ari uko mugiye guhuza igitsina. Gusomana bigomba gukorwa buri gihe nk’ikimenyetso cy’urukundo mufitanye.
2.Kugira ngo utigora mu gusomana, wikwishyiramo ibitekerezo byinshi byo gusomana nka kanaka wabonye cyangwa wumvise. Soma umukunzi wawe mu buryo busanzwe kandi bworoshye, umwereka ko umukunze.
3. Mbere y’uko usoma umukunzi wawe cyangwa undi muntu, ugomba kumenya niba abishaka. Ushobora kubimusaba cyangwa ukareba ibimenyetso byerekana ko agushaka nko kuba arimo kukwegera cyane cyangwa akumwenyurira ku buryo ubona ko agukunze.
4. Ntugatamire umunwa wose w’umukunzi wawe. Abagore ntibakunda umuntu ubasoma ku buryo iminwa itoha cyane.
5. Ntugakomeze iminwa yawe. Jya ureka iminwa yorohe. Ntugafunge iminwa yawe. Ugusoma agomba kumva iminwa yawe yoroshye, yirekuye kandi ishimishije, imutegereje.
6.Abagore benshi bakunze gusomwa banakorwa mu misatsi. Ntukibagirwe gukora mu misatsi y’umugore wawe cyangwa undi mukunzi.
7.Ntabwo ari ngombwa ko ukoresha ururimi kugira ngo gusomana biryohe. Gusomana kwinshi kuryoha ntigukoresha ururimi.
Gukoresha ururimi(French Kiss) biraryoha, ariko iyo umuntu abisobanukiwe neza. Niba utabisobanukiwe, byihorere gusomesha iminwa biraryoha na byo.
8. Iyo umaze kumenyerana n’umukunzi wawe ushobora kugerageza uburyo bwo gusomana bwabashimisha mwembi.
9.Ntugasuzugure gusomana : Ni ubryo bwo kuvuga ibyo udashobora kwatuza amagambo, ni ukumubwira ko umukunda kandi ko wifuza ko muba umwe. Abagabo benshi babona ko gusomana ari inzira ifite aho ibaganisha-ku gitsina. Ni byiza kubaha gusoma ukabikora ubikunze, iyo umugore abibonye ashobora kugusaba ko mujya mu yindi ntera.
10. Ni byiza gusomana uhumirije :
Ushobora gutangira gusomana ukanuye, ariko iyo iminwa imaze gukoranaho ni byiza gufunga amaso kuko bituma wibagirwa byose ugatekereza gusa ku gikorwa uba urimo. Abantu bakunze kuvuga ko niba umugabo arimo kugusoma areba ataba akwitayeho. Ni byo. Nuramuka urimo gusomana n’umuntu ukabona arakanuye uzamenye ko utamuba mu mutima !
11. Mbese urashaka ko agusoma ? Mwegere. Umusekere, umurebe mu maso aho kureba hirya cyangwa hasi. Wikwipfumbata ahubwo irekure.
Mwegere, murebe, iyoroshye......
Ugomba kwerekana ibimenyetso by’uko ushaka ko agusoma . Ku bagore, niba wifuza ko umugabo agusoma ugomba kwicara umwegereye kandi umureba. Niba muhagaze ntugomba kumutera umugongo. Ahubwo uramwegera ukamureba mu maso !
Ushobora kumusaba ko agufungira neza iherena cyangwa akurebera niba urunigi rwawe rufunze neza ! Kugira ngo abikore bisaba ko akuzengurutsa amaboko icyo gihe uhita umureba mu maso uteretse amaso ukamuhamagara mu izina n’akajwi koroshye. Ntiyabura kugusoma.
12. Gusomana n’igitsina bihurira he ? Iyo musomanye cyane hari igihe muba mwumva mushatse kujya ku yindi ntera. Si byiza ko mujya mu yindi ntera mutabyiteguye, kubera ingaruka ziterwa no guhuza ibitsina bitateguwe. Ni byiza guhitamo gusomanira ahantu byatuma mudashobora guhuza ibitsina nko mu busitani bwa rusange cyangwa muri film. Gusomana mwicaye ku buriri akenshi bivamo guhuza igitsina.
13.Gira isuku ! Ugomba koza mu kanwa kandi ukaba uhumura neza !
Video Abakobwa Beza
Intambwe 13 zo Gusomana Neza
Gusomana ni uburyo bwo kuvuga ibyo udashobora kwatuza amagambo ! Muri iyi nkuru rero ikigamijwe si ugushishikariza abantu gusomana, gusa ntawakwirengagiza ko hariho ababikunda batari bake kandi bakeneye kugira icyo babimenyaho ; niyo mpamvu twahisemu kubibabwira.
Labels: urukundo


text:
HYPERLINK « http://www.leprophete.fr/2012/06/23/senateri-bizimana-jean-damaseni-arihanukiriye-ati-kayibanda-geregori-na-joseph-gitera-si-abayobozi-ahubwo-bari-abicanyi/ » HYPERLINK « http://www.leprophete.fr/2012/06/23/senateri-bizimana-jean-damaseni-arihanukiriye-ati-kayibanda-geregori-na-joseph-gitera-si-abayobozi-ahubwo-bari-abicanyi/ »
Source: igihe.com
Abakomoka mu Ntara y’Amajyepfo basabwe kwikuraho igisebo. Inkuru ya Ntakirutimana Deus.
Ingengabitekerezo ya jenoside yatangiwe inigishwa n’abayobozi b’igihugu bavukaga mu Ntara y’Amajyepfo, niyo mpamvu abahakomoka basabwa gukora ibikorwa byiza hagamijwe kurwanya igisebo abahakomoka batagize uruhare muri jenoside batewe n’abo bayigizemo uruhare.
Ibi byavuzwe na Guverineri w’Intara y’Amajyepfo Munyantwari Alphonse mu muhango wo kwibuka abahoze ari abakozi ba Perefegitura za Gitarama, Butare na Gikongoro wabereye i Nyanza kuri uyu wa Gatanu tariki ya 22 Kamena 2012.
Senateri Bizimana Jean Damascene watanze ikiganiro ku mateka yagarutse ku kuntu abayobozi mu Rwanda babibye ibitekerezo byo gukundwakaza ubwoko bumwe bw’Abahutu. Ngo ntibyaciriye aho gusa kandi kuko ubu bwoko bwanabibwemo ibitekerezo ko ubundi bwoko ari abagome cyane cyane Abatutsi. Urugero ni ibiganiro mbwirwaruhame byagezwaga ku banyarwanda na Kayibanda Gregoire nk’aho ku itariki ya 1 Nyakanga 1965 ku munsi w’ubwigenge yavuze ko bimwe mu bimunga demokarasi ari Abahutu barimo kugwa mu mutego w’abatutsi aho bazana ubututsi bushya.
Si Kayibanda wenyine kandi wakoze ibikorwa nk’ibyo kuko na Habyarimana Gitera Joseph washinze ishyaka rya APROSOMA ryari rigamije kurengera no kuzamura inyungu za rubanda nyamwinshi nawe ngo ni umwe mubatangije ingengabitekerezo ya jenoside akaniyita umucunguzi w’Abahutu ubwo yari mu myiyerekano yo kwamamaza ishyaka rye ku itariki ya 27 Nzeli 1959 i Ngoma yashyize ahagaragara amategeko y’Abahutu yari yuzuyemo urwango Abahutu bagombaga kugirira Abatutsi kugeza babishe bakabamara, ku bwa Bizimana ngo aba si abayobozi ahubwo bari abicanyi.
Uwizeye Fidèle wari Perefe wa Peregitura Gitarama mu gihe cya jenoside yanenze ubuyobozi bwayoboraga u Rwanda muri icyo gihe kuko wasangaga bwibanze ku nyungu z’igice kimwe no gutoteza ubwoko bw’Abatutsi. Nyamara ngo umuyobozi mwiza yarengeraga inyungu z’abo yari ashinzwe urugero yatanze ni we ubwe na mugenzi we Habyarimana Jean Baptiste wayoboraga Perefegitura ya Butare uburyo bagerageje kurengera Abatutsi muri icyo gihe kugeza n’ubwo mugenzi we abizize.
Sergent Mucyo warimbaguye ab’i Save(kwa Gitera) , ni we ntungane ? Iyo urugo rushizemo inyana imbeba zikinagura mu kirambi koko !
Uwari uhagarariye imiryango y’abakozi bazize jenoside muri izi Perefegitura, Mukamwiza Gloriose akaba ari na mushiki wa Habyarimana Jean Baptiste yashimye iki gikorwa kuko gisubiza icyubahiro ababo bakabibukira ku byiza byabaranze mu buzima bwabo bwose.
Mukamwiza yasabye abari aho gukora uko bashoboye bakabaha amakuru ku rupfu rw’uyu muyobozi naho yaba abarizwa nawe agahabwa icyubahiro kimukwiye nk’umuntu wayoboraga Perefegitura nzima.
Uhagarariye umuryango IBUKA mu Ntara y’amajyepfos Kayitesi Immaculée yasabye abari aho gukora urutonde nyarwo rw’abari abakozi b’izi ntara bazize jenoside, gushaka amafoto yabo no kuba hafi y’imiryango basize bayifasha mu buryo butandukanye.
Goverineri w’Intara y’Amajyepfo Munyantwari Alphonse ahereye ku bayobozi bavuzwe na Senateri yavuze ko bose bakomoka mu Ntara y’Amajyepfo y’ubu ngo niyo mpamvu abahakomoka basabwa gukora neza hagamijwe kwirinda igisebo bavanye ku bayobozi ba mbere bahakomokaga batangije ingengabitekerezo ya jenoside.
Ku kibazo cyo kunoza birushijeho uburyo bwo kwibuka, Munyantwari yavuze ko uwaba azi amazina y’abandi bakozi batashyizwe kuri uru rutonde kuyabagezaho n’icyo bakoraga ,aho baguye nuko bishwe, hajyanywe n’amikoro bigakorwa neza kurushaho. Abibutswe bose hamwe ni 34. Uyu muhango ubaye ku ncuro ya mbere nyamara uzakomeza.
Rwigemera (lundi, 25 juin 2012 01:51)
Aliko tubona ubugome n’ubunyamanswa bw’ingoma ya cyami, kandi hari umwami wari ugenewe gukomeza iyo ngoma kuki ntacyo ajya abivugaho. Ndavuga Ndahindurwa. Nizere ko izina atari lyo muntu. Kuki se adasaba imbabazi z’amahano ingoma ya cyami yagiriye abanyarwanda, kandi atubwire niba yemera demukarasi n’ubwigenge ku banyarwanda bose, atubwire noneho niba ubwami yabusangira n’abami b’abahutu! Niba noneho yakwemera amatora!
Atubwire icyo atekereza kuri Rucunshu! Natubwire aho ahagaze mu mateka y’urwanda, yo kureka inzana nka Senateri Bizimana zikomeje imvugo y’abagaragu b’ibwami bashakaga kwica Gitera aho kwica ikibimutera. Natubwire uwishe umwami wavuze ayo magambo arimo ubushishozi, ko wumva ngo yaba ari byo yasize, ko imvugo yari agiye kuyigira ingiro! Kigeli V, ngaho subiza!
Kandi ushatse waduhuza uhereye kubari hanze, ari ukatubwiza ukuri.


text:
Kuri ubu ntibigitangaje kubona abashakanye nyuma y’ukwezi bakoze ubukwe, ukumva ngo barashaka gatanya. Hari impamvu nyinshi zituma abashakanye batandukana gusa hari 3 nyamukuru zikomeje kwiyogera.
Impamvu 3 nyamkuru.
1.Kutamenyana bihagije
Iyi ngingo iri mu zituma urugo rutaramba kuko usanga abantu benshi bakora ikosa ryo gushakana batabanje gufata igihe kinini ngo biganeho.
Nk’uko bisanzwe muri kamere y’umuntu usanga aba afite ingeso zitandukanye yaba nziza cyangwa mbi bikanagorana cyane kugira ngo undi muntu ahite azivumbura ; iyo bigeze mu rukundo ho biba ibindi bindi kuko umuntu agerageza guhisha uwo bakundana ingeso ze mbi kuko aba azi ko byahita bimusenyera urukundo mu buryo bwihuse.
Amarangamutima ashobora gutuma umuntu afata icyemezo gihubutse cyo gushinga urugo ariko ugasanga uwo agiye kurushingana nawe atabanje kumumenya bihagije, ugasanga wenda yamushimiye nk’ uburanga cyangwa amafaranga, ariko wakwitegereza ukabona ntiyafashe umwanya ngo arebe ku zindi ndangagaciro ziramba kandi zifite uruhare runini mu kubaka urukundo rurambye nk’ imico, kwihangana, guca bugufi, ubwenge, umuco, uburere n’ ibindi.
Iyo umuntu agiye kubana n’undi batabanje kwigana ho bihagije, iyo bageze mu rugo, umwe ahita atangira kuvumbura imico mibi ya mugenzi atari yarigeze amenya mbere, bikaba bitangiye kubyara amakimbirane gutyo, mu rugo rwabo hagahoramo umwiryane.
2. Gukurikira ubutunzi
Ubutunzi ni kimwe mu bintu abantu bamwe na bamwe bakurikira kuri bagenzi babo bigatuma biyemeza gushinga urugo bakurikiye ibyo umuhungu cyangwa umukobwa atunze cyangwa bakurikiye amikoro y’umuryango wumwe muri bo.
Abakobwa cyane cyane ni bo bakunda gutekereza ku butunzi bw’umusore ntibite kureba izindi ngeso uwo musore afite ahubwo bagakurikira amafaranga atunze.
Hari abakobwa baba basanzwe bari mu rukundo kandi abo bakundana nabo babakunda bihagije ariko babona abandi basore bafite ifaranga, bigatuma batandukana n’abo bakundanaga ahubwo bagakurikira ifaranga.
Si abakobwa gusa kuko hari n’abasore bafite izo ngeso bagashaka umukobwa babanje kureba umuryango aturukamo cyangwa akazi akora maze ntibite ku ngeso mbi cyangwa nziza umukobwa yarasanzwe afite. Nyamara n’ubwo abantu benshi bakunda kwibanda ku mitungo usanga urugo rwabo ruba rudashingiye ku rukundo, ahubwo rwubakiye ku ifaranga.
3. Gusambana n’abantu banyuranye
Kuryamana n’abantu batandukanye bishobora kukubera imbarutso yo gusenya urugo rwawe kuko iyo waryamanye n’abantu batandukanye biragorana kuba wazanyurwa n’ uwo mwashakanye kuko banabiciyemo umugani bati uwakirigiswe na benshi ntajya amenya uwamusekeje.
Hari igihe uwo mwashaka aba adafite ubunararibonye bwo gukora imibonano mpuzabitsina nk’ubwo bamwe mubo mwaryamanye bafite, bigatuma wumva ko umufasha wawe atakuryoheye ahubwo bikagutera gusubiza amaso inyuma ukibuka uwigeze kugushimisha bihagije mu buriri maze bigatuma ushobora guca umufasha wawe inyuma nyamara utafashe umwanya wo kuganira nawe ngo umubwire uburyo ashobora gukoresha akajya agushimisha bihagije.
Ariko iyo utajarajaye n’ uwo mwashakanye akab’atarajarajaye, ibyo mukoze mwese muba mwumva bibanogeye maze mukazajya mugenda mwunguka utundi dushya kandi buri wese ako yungutse akagasangiza mu genzi we mukibanira mu mahoro.
Gukora imibonano mpuzabitsina incuro nyinshi s’ishema kuko ubawica ahazaza hawe bikazakugora kunyurwa n’umufasha wawe kuko uba warabaye imbata y’ubusambanyi.
Gusa ntibivuze ko n’ uwijanditse cyane mu busambanyi atavamo umufasha mwiza, ahubwo ikiba gikenewe n’ ukujya gushaka wabanje gufata umwanya uhagije ukiga kuwo mugiye kurushinga kandi mwamara kubana mukajya muganira ku byo mwumva bikwiye guhinduka kugira ngo musigasire umubano wanyu.
Urugo nk’uru rero ntiruramba kuko usanga uwakurikiye amikoro ahora buri gihe afite irari ridashira ry’amafaranga ugasanga urugo rwabo ntamahoro arurangwamo kuko hari umwe uba yarimakaje amafaranga.
Refe:Lifehack.com
Nta na mpamvu nimwe mwatanze. Ikibazo ni umuco nyarwanda twese twataye. Muzabaze Rutangarwamaboko azabasobanurira


text:
Pasika ni umunsi mukuru wizihizwa nyuma y’urugendo rw’iminsi mirongo ine abakirisitu baba bamazemo igihe. Uyu munsi Abakirisitu bishimira ko Yezu yatsinze urupfu, akaba yazutse.
Ubusanzwe uyu munsi mukuru wa Pasika uzwi nk’izuka rya Nyagasani. Hari abagenekereza mu kinyarwanda bakavuga ko iri jambo Pasika risobanura Guhita, cyangwa se Gutambuka, gusa Abakurisitu bo babihuza n’iminsi 40 iba ihise bari murugendo rutoroshye bazirikana inzira y’umusaraba Nyagasani Yezu yanyuzemo.
Ku bakirisitu, bazirikana igitondo Yezu yazutsemo,ku wa mbere wa Sabato Madalena na Salome bakazindukira ku mva basanga ntawurimo, maze bagira ubwoba, gusa Malayika arababonekera ababwira ko Yezu ari muzima kandi ko niba bibuka, mbere yo gupfa yababwiye ko bazamusanga igarileya.
Aba bagore bombi birukanse bajya kubibwira izindi ntumwa ze, maze Petero na Yohani basiganwa bajya kureba niba ibivugwa n’abagore ari ukuri, basanga koko atakirimo ahubwo babona imyambaro n’ibitambaro yari yahambwemo biri mu mirambizo.
Mu mateka uyu munsi wizihizwaga n’Abayahudi, kuko aribwo baryaga imigati idasembuye ndetse bakarya n’inyama.
Ijambo Pasika rikomoka ku ijambo ry’ikiyahudi ‘Pessa’h’ risobanura kuva mu Misiri kw’abanya Isirael. Pasika ni umunsi mukuru wizihizwaga n’Abayahudi bibuka umunsi Imana yabakuriye mu bucakara mu gihugu cya Misiri (Egiputa), bibuka gucungurwa kwabo, bibuka igihe Imana yabohererezaga ubutabazi, bibuka kuvanwa kwabo mu maboko ya Farawo, bibuka kubohoka kwabo, bibuka gucungurwa kwabo.
Nk’uko ijambo Pasika cyangwa Passover bisobanura kunyuraho, guhitaho, icyo gihe Abayahudi bibukaga uburyo Imana yakoze igitangaza cya 10 ikica abana b’imfura bose bo mu Misiri ikarokora abayahudi nabo bemeye gusiga amaraso ku nkomanizo z’imiryango z’amazu yabo nk’ikimenyetso kerekanaga batagomba kurimburwa .
Pasika ni umunsi w’ingenzi ku bakrisitu, aho baba bibuka izuka ry’umucunguzi Yezu/ Yesu. Ni umunsi ubanzirizwa n’igisibo kimara iminsi 40. Iba buri gihe ari ku Cyumweru.
Igitabo kitwa Encyclopædia Britannica (1910), tome VIII, p. 828. kigira kiti : “Nta kimenyetso na kimwe kigaragara mu isezerano rishya ko pasika yagombaga kujya yizihizwa nk’umunsi mukuru wa gikristo”. Icyo gitabo kigaragaza ko n’Abakirisito bo mu kinyejana cya mbere batayizihizaga”.
Byasabye ko hashira ibinyejana hafi bitatu nyuma y’urupfu rwa Yesu/Yezu kugirango pasika ibe umunsi wemewe mu rwego rw’idini. Ibyo byemejwe mu nama ya mbere ya concile ya Nicée mu mwaka wa 325 ubwo guhera icyo gihe bafashe umwanzuro wo kuzajya babara igihe bazajya bizihiriza pasika buri mwaka.
Pasika yizihizwa ubu ifite inkomoko ya mbere y’ ubukristo, dore ko bigaragara ko ifite inkomoko ya gipagani nk’uko bigaragazwa n’urubuga teteamodeler.com, pasika yari umunsi mukuru w’itumba bityo hakaba harakorwaga imigenzo yo kwishimira ko izuba ryongeye kuvuka dore ko hari igihe izuba ritabaga rigaragara bityo babifataga nk’aho ryapfuye.
Ikindi, hari ikigirwamanakazi kitiriwe urumuri ndetse n’itumba , abantu bitwa Abanglosaguzone (Anglo-Saxons) bizihizaga kuri uwo munsi. Ku biryanye n’imihango ikorwa kuri pasika, ihuza neza n’imihango ya gipagani yakorwaga kera, urugero nk’udukwavu twa pasika n’ibindi. Mu bihugu by’iburayi, urugero nko mu Bufaransa, urukwavu rushushanya ubuzima, uburumbuke,…ikindi urukwavu rushyushanya ukongera kuvuka cyangwa kubaho ku isi.
Nko mu Budage, urukwavu ruhuza neza n’umunsi mukuru wa pasika wizihizwa mu madini amwe na mwe yitirirwa kristo dore ko hari n’ikigirwamana kitwa Ostera kitirirwa urukwavu aho muri icyo gihugu.
Nanone hari igitabo kitwa The Catholic Encyclopedia(1913),tome v,p.227, handitswe amagambo akurikira “Mu migenzo ya gipagani yo kwakira ukugaruka ku itumba bifitanye isano rya bugufi n’umunsi mukuru wa pasika. Igi rishushanya gukura ibyo bikaba byarabaga mu gihe cy’itumba. Naho urukwavu ni umugenzo wa gipagani ushushanya uburumbuke”.
N’ubwo abantu benshi bizihiza umunsi mukuru wa pasika bavuga ko usobanura izuka rya Yesu/Yezu si ko biri nk’uko ubushakashatsi bwinshi bubigaragaza ; n’ubwo Abayahudi bo mu gihe cya kera bizihizaga pasika ; kuri bo yasobanuraga igihe bacungurwaga bari mu gihugu cya Egiputa ndetse na Yesu/Yesu yarayizihizaga kuko Bibiliya igaragaza ko byari itegeko kwizihiza uwo munsi, bityo twakwibaza niba Yesu/Yezu yarizihije izuka rye atarapfa ? Hagati aho pasika yasimbuwe n’umunsi Yesu/Yezu yategetse ko bazajya bibuka urupfu rwe.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
Korali Iriba ikorera umurimo w’Imana mu itorero ry’ADEPR Huye yatangaje ko kugirango umuntu atere imbere akora ashyizeho umwete hanyuma akabiragiza Imana maze Imana igashyiraho Ubuntu bwayo .
Ibi yabitangaje kuri uyu wa gatatu taliki ya 17 Nyakanga 2019,akaba ari no mu gihe kandi iyi Korali iri kwitegura urugendo rw’ivugabutumwa muri izi mpera z’uku kwezi kwa Nyakanga bazakorera ku Ruyenzi muri Kamonyi.
Ushinzwe itangazamakuru muri Korali Iriba Nema Marie Jeanne yabwiye Isezerano.com aho gutera imbere kw’iyi korali gukomoka ,aho yagaragaje ko byaturutse ku buntu bwayo kuko iyo ishaka gukoresha umuntu mu gihe runaka ibikora.
Yagize ati:”Ni ubuntu bw’Imana.Imana iyo ishaka gukoresha umuntu mu gihe runaka irabikora,ubuntu bw’Imana rero nicyo cyibanze gisumba ibindi byose.Ibindi rero kugirango umuntu atere imbere arakora,agashyiraho umwete hanyuma akabiragiza Imana maze igashyiraho Ubuntu bwayo”.
“Gusenga no gukora,mugafata igihe gihagije cyo kunoza ibyo mukora,mugatekereza kubyo mugiye kuririmba,kubana igihe kinini hamwe(as Team) mukosora ibintu bigiye bitandukanye maze imiririmbire igashingira ku ijambo ry’Imana no gukorana n’abantu b’abahanga b’abarimu bakabigisha,nyuma yibyo byose Imana iyo ishatse ikintu iragikora”.
Korali Iriba yatangiye mu mwaka wa 1995 ifite intego yo kuvuga ubutumwa bwiza bwa Yesu Kristo,itangizwa n’abantu 18.Iyi korali ubu igizwe n’abaririmbyi 130.Ikaba Imana ikomeje kuyikoresha mu buryo butandukanye mu gihugu cy’u Rwanda.


text:
Nta kazi kagenewe umuhungu cyangwa umukobwa gusa n'ubwo sosiyete itekereza ko buri wese afite akazi kamugenewe, ahubwo iyo ukunda ikintu, ugakora cyane kandi ugatinyuka, ugera kure. Clementine w’imyaka 21 ibi yarabisobanukiwe maze ahitamo kwiga ibyo gukora imiyoboro y'amazi mu mashuri yisumbuye none ubu ni ko kazi akora. Ni Nyampinga twaramusuye mu Karere ka Gicumbi aho yari arimo gusana ikigega cy’amazi. Yatubwiye uburyo akazi akora kahinduye imitekerereze ye y’ukuntu yibonaga, uburyo byazamuye ikizere yari yifitiye ndetse yasobanukiwe birushijeho ko abakobwa bashoboye kandi nta ho batagera.
Clementine yatangiye atubwira uko yinjiye muri uyu mwuga n’icyamuteye kuwukora, ko yakuze abona se akora aka kazi. Hari igihe rero yabaga adahari kandi yasize ibikoresho, hagira itiyo ipfumuka hakabura uyikora, Clementine akumva yakabaye abizi akayikora adategereje se. Ati : “Ni cyo cyatumye mpitamo kwiga gukora amazi”. Clementine yakomeje avuga ko yatangiye kujya akurikira se mu kazi ngo arebe uko abikora. Se yaramukundiye ntiyamusubiza inyuma kuko we yumvaga ko yaba umukobwa cyangwa umuhungu yabishobora. Yaramwigishije agenda agira ubumenyi bw’ibanze hanyuma Clementine aza guhitamo gukomeza kubyiga mu mashuri yisumbuye.
Clementine tumubajije imbogamizi yahuye na zo muri uyu mwuga yatubwiye ko abantu batumvaga ukuntu umukobwa yakwambara isarubeti ngo akore amazi, bamwe bumvaga ko kurira ari iby ‘abagabo gusa. Yagize ati : “Ndibuka bwa mbere abantu banyitaga cyabahungu cyangwa ngo ndi indaya y’abandi bagabo dukora akazi kamwe. Bamwe banshiye intege ngo mbireke ariko sinabumva kuko nari nzi icyo nshaka.”
Twamubajije impamvu abantu bamwe na bamwe bagifite imyumvire yo kumva ko hari imirimo umukobwa adashoboye maze asubiza agira ati : “Kera hari imirimo abakobwa batari bemerewe kwiga cyangwa gukora. Bavugaga ko nta mukobwa wurira inzu yubaka cyangwa ngo akore imirimo ivunanye. Gusa nge mbona iyi myumvire ishaje kandi ikwiye guhinduka.” Akenshi usanga umukobwa ukora akazi abantu bita ak'abahungu afatwa uko atari ndetse agahimbirwa amazina. Ibi si byo kuko dufite ingero nyinshi z’abakobwa bakora imirimo nk’iyi kandi bageze kure biteza imbere.
Clementine yakomeje avuga ko atigeze acika intege ahubwo yakoze cyane maze yereka abantu ko ashoboye kandi akunda ibyo akora maze nyuma batangira kumushyigikira. Kuri ubu abandi bakobwa bamufatiraho urugero kandi bifuza kuzaba nka we. Akomeza avuga ko akazi ako ari ko kose umukobwa yagakora kandi agatera imbere. Kuri ubu gukora amazi biramutunze, byaramutinyuye, bimuha ikizere cyo kumva ko ashoboye kandi n’abandi barabimwubahira.
Clementine avuga ko akazi akora kashimangiye imyumvire yari afite ku bakobwa ati : “Byanyemeje ko abakobwa dushoboye kandi ko icyo twashaka twakigeraho mu gihe twihaye iyo ntego.”
Clementine yashoje atanga ubutumwa ku bacyumva ko hari imirimo umukobwa adashoboye. Yavuze ko bakwiye guhindura imyumvire kuko turi mu kinyejana k'iterambere. Ati : “Abantu bakwiriye gushyigikira abakobwa mu mwuga bifuza, bakabatera imbaraga aho kubaca intege ; kuko akazi ni akazi.”


text:
Inyigisho yo ku wa mbere w’icyumweru cya 28 gisanzwe A
Amasomo: Rm 1,1-7; Z 97; Lk 11,29-32
Inkuru ibaho, amakuru mabi atugeraho
Bavandimwe, haba mu gihe cyahise no muri iki, isi ntiyahwemye kuba mu makuba no kubona bamwe mu bayituye babaho mu kaga kandi bikozwe na muntu. No muri iki gihe, ntiduhwema kumva no kumenya uburyo hari abantu wagira ngo babereyeho kubabaza abandi. Twumva abakorera bagenzi babo ubugome ndengakamere, abambura cyangwa abikubira by’amahugu utw’abandi, abicanyi, abaterabwoba, abica impinja n’abageze mu zabukuru batakibasha imirimo y’ingufu n’andi mabi menshi. Hari aho abantu batotezwa bazira uko bavutse cyangwa imyemerere yabo…
Nyamara tunabona ingero z’inkuru nziza
Hari na byinshi byiza bibera kuri iyi si. Umuntu iyo abizirikanyeho asanga biganza inabi ihabera: Hari ababyara bagaheka bakarera mu mahoro, hari abahinga bakeza, bagasarura bakabirya amahoro. Hari abatunga bagatunganirwa bakisazira neza bagapfa urw’ikirago. Hari abiga neza bakaminuza, bagashaka akazi kandi bakakabona mu mucyo nta kimenyane, ruswa cyangwa icyenewabo. Hari abahimbaza imyemerere yabo bisanzuye kandi bishimye. Hari abatera intambwe mu kwemera kwabo kandi bakabihimbaza ku mugaragaro mu mahoro azira itotezwa n’indi mihangayiko. Ibi byiza hamwe n’ibindi ntarondoye, uwo bibayeho, abyakirana ibyishimo, abamukunda bakizihirwa. Kuri bo byitwa inkuru nziza.
Iby’isi ni amabanga arenze muntu!
Hari ubwo amagorwa, amage n’ibibazo duhura nabyo muri ubu buzima biduhuma amaso tukibaza niba koko Imana ireba, niba ihari koko cyangwa niba koko ishobora-byose. Hari n’abagera aho bavuga bati: niba iyo Mana ari Urukundo kandi ishobora byose kuki idahaniraho ikibi n’abambari bacyo? Kuki ireka umugira-nabi akidegembya? Hari noneho n’abagira amahirwe yo kuba mu cyo nakwita inkuru nziza kuri bo, bakabaho mu munezero ku buryo bumva badakeneye indi nkuru-nziza kuko barangije gushyikira imaragahinda yabo.
Hari “inkuru nziza” n’INKURU NZIZA RUDASUMBWA
Abo bose, ari abacogozwa n’inabi n’amage y’iyi si, ari abahumwe amaso n’umunezero w’akanya gato w’iyi si, Pawulo arabereka kandi arabatangariza Inkuru nziza y’umukiro itsinda inabi ikimika umunezero w’ukuri kandi uhoraho.
Pawulo Mutagatifu, atangiye yandikira abanyaroma ababwira ati, nimuhuguke, mukanguke, muve mu bisanzwe mukurikire Inkuru nziza yaduteguriwe kuva kera na kare. Iyo Nkuru niza ni nayo abereye umugaragu. Iyo Nkuru nziza irakomeye cyane. Pawulo yemeye kuyihebera ubuzima bwe bwose. Koko ikintu umuntu atangaho igishoro ubuzima bwe bwose kiba gikomeye cyane. Ariko se ishingiye kuki ku buryo koko yatumye Pawulo ayishoramo ubuzima bwe bwose?
Iyo Nkuru nziza si amagambo, si ibintu, ahubwo ni Imana ubwayo ituye mu bantu, ikabaho nkabo, ikabana nabo, nta cyabo na kimwe yihunza uretse icyaha. Kandi Imana mu bantu irafatika, si igitekerezo cyangwa umurongo ndangamyitwarire ahubwo ni Imana-muntu, yitwa Yezu Kristu. Bavandimwe koko nta nkuru nziza yabayeho cyangwa izabaho isumba iy’uko Imana iri kumwe natwe muri Yezu Kristu. Turi kumwe ku buryo bw’ikirenga kandi bwuzuye muri Ukaristiya. Ni we rwose: Yezu ni muzima muri Ukaristiya. Iyo tuyihawe neza, ni we duhabwa mu bumana bwe, mu bumuntu bwe, umubiri n’amaraso bye maze akatubera icyarimwe Igitambo kidutsindira urupfu, Ifunguro ridutera imbaraga mu nzira igana ijuru n’Inshuti tubana akaramata iteka ryose. Pawulo yasobanukiwe rwose n’iri banga ry’Imana-muntu kandi mu bantu ahita yimika indamukanyo isumba iz’imico yose.
Mbese kuri Mutagatifu Pawulo ntibihagije kuramutsa umuntu ngo: Muraho neza, komera cyane, mwiriwe yemwe, bonjour, buenos días, good morning, Guten Morgen n’izindi. Amabaruwa ye yose atangirwa cyangwa agasozwa n’indamukanyo isumba zose igusha kuri Yezu Kristu akuzwe. Urugero ni iyi twazirikanye mu isomo rya mbere, ari yo nanjye mbaramukije: Nimugire ineza n’amahoro bituruka ku Mana Umubyeyi wacu, no kuri Nyagasani Yezu Kristu.
Padiri Théophile NIYONSENGA/Espagne


text:
Health
Menya uko wakwitwara mu gihe urangiza vuba
2,008 total views, 3 views today
Muri iki gihe haravugwa gucana inyuma bya hato naho kubashakanye ngo akenshi biterwa nuko umugabo aba arangiza vuba, bikaba ariyo ntandayo yo kuba uwo bashakanye yamuca inyuma.
Muri iyi nkuru twabateguriye uyu munsi hari byinshi uri bumenye ku nenge yo kurangiza vuba yugarije abagabo benshi, ushobora kubyirinda ndetse byakwanga ukajya kwa muganga bakakugira inama ugirwa.
Kurangiza vuba ku bagabo ni iki?
Kurangiza vuba (premature ejaculation) ku bagabo ni igihe cyose umugabo atangira gukora imibonano mpuzabitsina akarangiza byihuse mugihe umugore ataragera ku ndunduro y’icyo gikorwa cy’urukundo baba barimo bombi,nukuvuga umugabo ashobora kurangiza mumunota umwe agitangira igikorwa cg ntarenze iminonota 3.
Ubushakashatsi bwakozwe n’inzobere kubijyanye n’ubuzima bw’imyororokere,bugaragaza ko nibura umugabo umwe mu bagabo batatu aba afite iyo nenge, Mugihe cyose umugabo adashobora gukontorora igikorwa cy’imibonano mpuzabitsina ngo arangize aruko abishatse,nabwo tuvuga ko afite iyo nenge, Kurundi ruhande nabwo harigihe byitwa inenge kandi ntaruhare ubifitemo,ahubwo bigaterwa nuko ukoze imibonano utisanzuye,ufite ubwoba,usigaganwa n’igihe cg utishimiye uwo mwahuriye mu gikorwa,ibyo bikagutera kurangiza vuba ukagera kundunduro y’ibyishimo byawe mugihe mugenzi wawe aba ataragera ku ndunduro y’ibyishimo bye.
Ni iki kikwereka ko warangije vuba?
Icyambere nuko urangiza utabyifuzaga, Abagore benshi ntibakunda guhita bagaragaza ko habayeho icyo kibazo,ndetse nabashobora kubivuga ni bake, Abenshi ubabwirwa nuko iyo umaze kurangiza, ubona batishimye,ndetse nawe ubwawe ubona atakwishimiye iyo bikimara kubaho,ndetse hari bamwe bahita bigira inama yo gushaka undi mugabo babikorana ariko akabikora muburyo utamenya,
Ku bagabo rero,iyo utangiye gukora imibonano mpuzabitsina,wumva igikorwa kikuryoheye,bityo kubera kubyererekezaho ibyiyumviro n’amarangamutima yawe yose,uhita urangiza utabishaka.
Impamvu zitera kurangiza vuba
Impamvu nyayo ibitera ntabwo wahita uyivuga ngo uyishimangire gusa akenshi uzasanga biturutse kuri wowe ubwawe cg se ikindi kibazo ufite gituma wumva utameze neza mu mutwe (pschological causes),indi mpamvu ishobora kubitera ni izifitanye isano n’ubuzima bwawe cyane ahanini uburwayi (Biological causes).
Iziri pschological twavuga nka:
-Kwikinisha: Kwikinisha ni igikorwa cyangiza ubwonko kigatuma ugira inenge yo kurangiza vuba
-Ibindi twavuga ni ukuba wabikoze utateguye mugenzi wawe,kuba udafite ubwisanzure n’umutekano,kuba ufite ikibazo mubuzima bwawe bwite nko kubura amafaranga,kuba utishimiye mugenzi wawe,….
-Kuba ufite indwara y’ubwonko yitwa anxiety n’iyitwa depression na stress
-Kuba igitsina cyawe kidafata umurego uko bikwiye
Iziri biological twavugamo nka:
-Kuba ufite ikibazo mu misemburo yawe yimyororokere
-Kuba uturemangingo dufasha ubwonko gutwara amakuru (neurotransmitters) tudakora neza
-Imikoranire mibi hagati y’uturemangingo dukora n’udutegura intanga ngabo
-Infection na inflammation ya prostate cg uruhago
-kuba ari ikibazo wavukanye cg warigeze kugira impanuka bikagutera trauma
-Indwara nka diabete,iy’umutima ndetse numuvuduko w’amaraso
Inama ugirwa na muganga
Ni ngombwa kdi nibyiza ko mugihe uri gukora imibonano mpuzabitsina n’umugore mwashakanye,mugomba kuganira,ukamutegura bihagije,
Igihe wumva ugiye kurangiza,ugabanya umuvuduko ukoroshya kdi ugasa naho ubwonko bwawe butabihugiweho cyane,bityo gusohora vuba ntibiba bikibayeho.
banza urebe ko aho mugiye gukorera icyo gikorwa hafite umutekano uhagije kdi muri bubone ubwisanzure,banza uganirize mugenzi wawe wiyibagize stress cg ibindi bibazo wahozemo cg ufite,
Gerageza uhindure posteurs mukoresha,ndetse kdi niba ubona usohoye vuba,gerageza ntushyiremo icyuho,ahubwo komerezaho mutegurane bishoboka igitsina gifate umurego mugihe gito ubundi ukomeze igikorwa,iyo byanze ujya kwa muganga ugasuzumwa bakareba impamvu ibitera ndetse bakanagufasha.
Imiti ifasha abantu bafite iyi nenge
Mugihe ubona byakubereye ikibazo ndetse ukaba waranakurikije inama twavuze haruguru bikaba byaranze,ushobora kwerekeza muri pharmacy ukagura imiti igufasha muri pharmacy ukagura antidepressants nka Prozac,Paxil,Anaflanil cg ukagura viagra,Levitra cg ultram bishobora kugufasha ugashimisha uwo mwashakanye.
Leave a Reply
Leave a Reply
Mwamba.rw
Mwamba.rw is website that provides you with the latest Celebrity news, Politics, showbiz especially from all nation of E.A.C and all World in General.


text:
Girinka Munyarwanda ni Gahunda ya Leta y’u Rwanda yatangijwe na Perezida wa Repubulika muri 2006.Imyaka hafi 9 irashize itangijwe, yahinduye byinshi mu mibereho myiza y’abaturage, ndetse no mu iterambere ry’igihugu muri rusange.
Kubera ko mbere inka yafatwaga nk’ipfundo ry’ubukire, ndetse ikaba ipfundo ry’ubuhake, hari byinshi inka yatumaga biba umuco ntakuka, ariko ugasanga ahanini n’ubwo ari umuco bituma abaturage benshi bifuza ibikomoka ku nka ariko ntibabibone kubera uwo muco.
Bamwe bati “nta mutindi woroye. Nta nka yo mu bahanya. Amata agira gitereka ( bavuga ko inka zakagombye gutungwa n’abifite). Abandi bati “uri umugabo nguhaye inka n’izindi mvugo zerekana ko inka hari abayifataga nk’itungo ry’abifite.
Imibare igaragaza ko Leta y’u Rwanda ifite gahunda ko mu mwaka wa 2017, inka ibihumbi 350 zizaba zimaze guhabwa imiryango itishoboye. Kugeza mu mpera za 2014 ,imiryango 21.816 niyo yari imaze kubona izi nka, bivuze ko 51% aribo bari bamaze kubona izi nka.Gusa ubu yararenze.
Nta byinshi ndasobanura kuri Girinka Munyarwanda kuko ni gahunda ya leta ireba abatishoboye kugira ngo hazamurwe imibereho myiza y’abaturage, mu guhashya no kurandura ubukene no kurwanya indwara zituruka ku mirire mibi n’ibindi.
Reka nkoreshe ingero z’abantu twaganiriye ku nsanganyamatsiko igiri iti “Ese koko Girinka yakuyeho abiratanaga inka bagatunga abaja? Abagaragu n’abarenzamase?
Umusaza umwe twaganiriye yagize ati ” Girinka yakemuye ibibazo byinshi pe ariko hari n’aho yasubije inyuma umuco. Nko guhana inka, Gukura ubwatsi, gutanga inyiturano, ndetse no gukwa inka bisa nibigenda birangira, iby’indongoranyo reka byavuyeho. None se urumva atari umuco wacitse? Ariko wari umuco n’ubundi utari mwiza cyane.”
Mugenzi we w’umworozi nawe ubwo twaganiraga yavuze ko we abona Girinka yaraciye ubwirasi, bwa bamwe mu borozi bumvaga ko umuntu ufite inka nyinshi aba agomba gusuzugura utagira n’imwe.
Avuga mbere rwose inka yari igikangisho, ukagira abaja kandi bose bagutinyira inka. Zashoka zakonera umukene bikarangirira aho. Ariko ubu urahanwa.ikindi buri rugo ruba rufite inka ,urutayifite rwizeye ko ruzayibona vuba kuko abahawe Girinka baragabirana.”
Undi mugabo twaganiriye abona Girinka mu yindi shusho, Ati ” njye nashimye ko byabindi byo kubona umworozi nk’umwami mu gace atuyemo ko Girinka yabiciye. Wasangaga hari aho abagore barwaje Bwaki bazindukanye utujerikani ngo bagiye gusaba amata. Njye hari aho nzi nyirazo yasabaga ushaka amata ko azana umutwaro w’ubwatsi buri gitindo cyangwa akazana icyarire ngo bamuhe agace ka litiro. Ibyo rero byaragiye, ubu abari barwaje bwaki nabo barikamira. Kandi ugasanga inka zabo bazitaho pe.”
Ati “Kera umuntu yaguhaga inka ukumva aguhaye ikintu gikomeye, ariko ubu rwose hari n’uwo uha inka akavuga ati ‘Yigumanire.” Naho mbere guhana inka byari umuco ukomeye. Cyangwa uzarebe mu bukwe bw’abageni muri gutanga impano, ujya kumva n’umukobwa abwira abageni ati “mbahaye inka” cyaraziraga! Inka zatangwaga n’abagabo. Ubu rero Girinka yarabikemuye n’umwana yaguha inka kuko aba azi ko iyo nka itazataha.
Uyu mugabo wanagarutse ku muco wo gukwa inka yavuze ko Gira inka ishobora kuba yaragize uruhare mu gucika k’umuco wo gukwa inka ati ” none se wowe wumva mu cyaro ho badasigaye bakwa amafaranga? Mbere inka zigitunzwe na bake waravugaga uti ” umwana wanjye bamukoye inyana nziza! None se ubu wavuga iki? Girinka yaba itanga Firizone umukobwa wawe bakamukwa inyarwanda zitagira umukamo, ubwo wakwishima?”
Nahereye kuri izi ngero z’uko bamwe babyumva, ariko icyo nashimye mubyo bambwiye kandi ngira ngo nicyo na Leta yarebagaho itangiza Gahunda ya “Girinka Munyarwanda”, ni uburyo inka yavuye ku cyiciro cyo kuba nk’izingiro ry’ubuhake (Abagaragu, Abaja, abarenzamase, abatahira…) ahubwo ikaba ishingiro ryo kugira ubuzima bwiza kuri buri munyarwanda.
Ku ruhande rwanjye numva ko kuba umuco wo guhana inka waraciwe cyangwa waragabanyirijwe imbaraga na Girinka Munyarwanda numva bitabangamye na gato. Cyane ko n’ubundi icyo gihe “umukire yahaga inka umukire mugenzi we, akenshi ntibigire icyo bimara mu kuzamura imibereho rusange ya rubanda rugufi.
Ikindi ni uko kugira ngo Umukene agabirwe inka n’umukire byasabaga kumukorera igihe kirekire nk’umugaragu, ibintu njye numva kuba Girinka yarakuyeho ari ikintu cyiza. Hakiyongeraho umuco wo gusaba amata yo guha abana nayo uyasaba akagomba kuyaruhira nabyo nabyita “ubuja”. Kuba nabyo Girinka yarabiciye ubu buri munyarwanda akaba yagera ku rwego rwo kwikamira agaha abana be amata, ya mirire mibi n’indwara zishamikiyeho bigacika numva ari ikintu njye giteye ishema ku gihugu.
Ibi kandi byashimangiwe na Raporo z’Umuryango w’Abibumbye Ishami ryita ku buzima (OMS), nk’iyo muri 2013 ivuga ko u Rwanda rwagabanyije imfu z’abana bari munsi y’imyaka 5, ndetse bakavuga ko n’imyaka y’icyizere cyo kubaho yavuye kuri 40 mbere ya Jenoside ubu ikaba igeze kuri 64 ku munyarwanda.
Njye mbona kuba inka itakiri igikangisho ku mukene ari ikintu cyiza cyane. Kandi kuba hari ingero z’imico igenda izimira, ndetse n’imvugo zinena ko nta mukene worora zirimo gukendera, numva nabyo ari ndi ntambwe nziza. Kuko niba inka yaratumye abakene bacika kurwaza Bwaki, numva ariyo sura ikwiye ,naho ibyo kuba amata agira gitereka byo umuntu yabirekera ababishaka, ahubwo hagatekerezwa uburyo zigera ku batishoboye benshi tukareba ko koko “amata agira giteraka umwe gusa?”
source: Izuba Rirashe


text:
Yandistwe na Ndamira Jean de Dieu
Nifuje kubaganiriza muri iyi minsi ku muntu witwa NDAMIRA JEAN DE DIEU. Abenshi bajya bakunda kumbaza uwo ndi we ndetse bakagerageza kugenekereza bashakisha, hari uwigeze kumbwira ko yari azi ko ndi umunyamakakuru, abo bose rero bafite amatsiko kuri jye ngiye kuyabamara mu nkuru nabateguriye yitwa NDAMIRA. Iyi nkuru mpisemo gutangira kuyibagezaho uyu munsi wo ku italiki ya 17/12/2017 kuko ari italiki inyibutsa byinshi. Ku italiki nk’iyi mu myaka 25 ishize ni ukuvuga taliki ya 17/12/1992 nafashe icyemezo gikakaye cyatumye ubuzima bwanjye mbuha uwundi murongo. Ni inkuru nivuga ku buzima bwanjye kuva mu bwana kugeza uyu munsi nandika iyi nkuru.
Ntimuzatangazwe no kubona muzasanga muri iyi nkuru abantu muziranye, mubana se, mwiganye cyangwa mwaturanye, yewe mushobora no kwisangamo cyangwa abavandimwe banyu ba hafi. Ni inkuru ishingiye ku mateka yanjye y’ukuri.
NDAMIRA: Episode 1
Hari mu gitondo cyo ku wa kane taliki ya 17/12/1992, nibwo nafashe icyemezo ndakuka cyo kuva mu rugo iwacu, urugo nakuriyemo, urugo naherewemo uburere bw’ibanze nk’undi mwana wese wavukiye agakurira mu muryango, urugo nagiriyemo ibihe byiza bishoboka, urugo kandi nababariyemo nkanahangayikiramo bihagije. Nari mfite imyaka yegera kuba 17 nari umusore w’ingimbi. Ni umugambi nari maranye iminsi.
Iwacu mu rugo twari mu miryango nakwita ko ikize ukurikije uko ubuzima bw’icyo gihe bwari bwifashe, bivuze ngo narerewe mu kuri mu muryango ukomeye. Papa yari amaze umwaka urenga yitabye Imana yari yarabaye umuyobozi ukomeye mu gihe cyo ku buyobozi bwa Kayibanda ndetse na Habyarimana, namenye ubwenge ari Sous-Préfet mu cyahoze kitwa Sous-Préfecture Kiyumba, muri Gitarama.
Nari mfite Mukuru wanjye umwe wize mu Bushinwa wakoraga muri UTEXRWA, nari mfite bashiki banjye babiri, gusa umwe yari yaritabye Imana, yakoraga muri PETRORWANDA yari yararongowe n’umugabo w’umucuruzi ukomeye ndetse uwo mugabo yaje kuba na Data wo muri batisimu (parrain wanjye), mushiki wanjye wundi yari umwarimukazi, umugabo we nawe ntabwo yari yoroshye yari umuganga w’amatungo wabyigiye i Dakar muri Sénégal, ntabwo twari umuryango woroshye rero.
Ahagana mu ma saa kumi n’imwe za mu gitondo nibwo nabyutse, nkaraba mu maso ndambara, mfata urugendo. Mbere yo kugenda ariko nabanje kuzenguruka mu rugo, nanyuze haruguru y’inzu nararagamo ndunguruka mu kiraro cy’inka, nitegereza inka nakundaga cyane Gitare, naciye inyuma mu gikari ndeba ibiti by’umwembe n’avoka byari bihari, nca munsi y’inzu nitegereza bwa nyuma aho twororeraga inzuki, ndakomeza ngera imbere y’inzu y’ababyeyi ndagaruka mfata utwangushye ndasohoka. Naciye mu irembo ryo mu gikari nangaga guca ku irembo rikuru kugirango ntagira uwo nkangura mfunguye urugi rw’amabati twafungishaga igipangu.
Mu by’ukuri nari mfite agahinda kenshi ku mutima, amarira yambungaga mu maso, ariko nta yandi mahitamo nari mfite nagombaga kugenda, ni umwanzuro nari nafashe kandi sinagombaga gusubira inyuma. Mu by’ukuri nari ndambiwe, nari ndambiwe guhohoterwa nzira ubusa, nari ndambiwe kwitwa ikintu kandi ndi umuntu, nari ndambiwe kwitwa amazina mabi ashoboka yose umuntu yakwita uwo yanga agamije kumusenya kumusesereza no kumucisha bugufi.
Ubuzima bwanjye nta gaciro na gake bwari bufite, umukozi wo mu rugo wifuzaga kunkubita yabikoraga ntacyo yikanga ko yahanwa cyangwa akihanangirizwa. Umukozi wabaga yakoze amakosa nko kumena isahane cyangwa kugira ikindi kintu yangiza, yarankubitaga kugirango ikosa yakoze ryibagirane cyangwa ryoroshywe. Muri make ntabwo nari umuntu ahubwo nari ikintu, nta gaciro na gato nari mfite mu maso y’abo twabanaga bose.
Abana twiganye amashuri abanza (primaire) bakagira amahirwe yo gukomeza, bari bageze mu gihembwe cya mbere cy’umwaka wa gatatu w’amashuli yisumbuye, jyewe nari nararangije umwaka wa mbere gusa sinabasha gukomeza. Ntabwo ari uko nari natsinzwe cyangwa banyirukanye nta n’ubwo bwari ubushobozi bwari bwabuze. Igihe cyari kigeze kuri jye ko ngomba guhindura ikerekezo cy’ubuzima.
Nasohotse mu gipangu nzamuka umuhanda wose, iwacu twari dutuye i Kigali muri komini ya Kicukiro, Segiteri ya Kimisange, umusozi twari dutuyeho witwaga Nyarurama, munsi yo ku I Rebero.
Nakomeje kuzamuka nca haruguru y’umuturanyi Nyakwigendera Zigirumugabe, nkomeza ngera aho twitaga ku ikorosi twakundaga gukinira umupira turi abana, aho ku ikorosi narahagaze nsubiza amaso inyuma nitegereza mu rugo aho mvuye, mu by’ukuri nifuzaga ko hari uwankurikira akambuza kugenda ariko kandi undi mutima ukampatira gukomeza urugendo. Narakomeje, nari nambaye ipantaro ya karokaro irimo amabara y’icyatsi n’umukara, nta nkweto nari nambaye, sinibuka neza uko agapira nari nambaye hejuru kasaga, nari mfite ishashi y’umukara yari irimo utundi twenda twanjye.
Nageze ku ikorosi nkata nerekeza kwa mwarimu, uyu mugabo ubusanzwe yitwaga KAMANUTSI Nicodème yari umuturanyi akaba umwarimu w’abadivantisite, yari umukire ukomeye ku musozi, yari afite abana twiganaga hakabamo uwo twakundanaga cyane witwaga NUNYANEZA Jean de Dieu twitaga Birarya, nageze ku muharuro iwe nta muntu urabyuka narungurutse mu gipangu ngo ndebe ko nabona Birarya mucuti wanjye ariko sinamubona, nifuzaga kumusezeraho. Nakomereje haruguru y’igipangu nkomeza nerekezaga aho twitaga mu Bitega. Aha mu Bitega nahatinze akanya gato, ndeba bwa nyuma ahantu nakundaga kuragirira inka, nahagaze hejuru y’urutare twitaga isenga y’ikinyogote nsubiza amaso inyuma aho naturutse ngo ndebe ko nta muntu wo kwa mwarimu nabona ngo mutume kuri Birarya, ariko hari hakiri kare cyane.
Ubwo nakomeje kuzamuka ngera aho twitaga kuri kariyeri hari ku muhanda uva i Gikondo werekeza ku I Rebero hejuru, ubwo nta kindi cyari gisigaye isha yari yamaze kwambuka akamabaye nahise nkomeza umuhanda werekeza I Gikondo.
Nari ngiye he? Gukora iki? Byangendekeye gute? Mbere yo gukomeza urwo rugendo ariko, reka dusubire inyuma gato mu myaka ya za 1970 na….……
Biracyaza…..
Inama cyangwa Inyunganizi nyandikira kuri:
Whatsapp: +254790617702
Email: [email protected]
Izindi nyandiko wasoma


text:
Jeannette Kagame yasabye abagore b’abayobozi kwita ku miryango yabo
Yanditswe na Mugisha Benigne
Madamu Jeannette Kagame yagiriye abagore b’abayobozi inama yo kwita ku miryango yabo kuko ariho imbaraga zituruka kugira ngo buzuze inshingano basabwa kandi ko umuryango ari wo wubaka igihugu.
Yabivugiye mu nama ya Unit Club yagiranye n’Abadepite b’abagore mu Nteko Ishinga Amategeko imitwe yombi.
Nii nyuma y’umwiherero w’Ihuriro rya 3 rya Unit Club Intwararumuri, rigizwe n’abagore bari muri Guverinoma n’abayibayemo ryabaye ejo hashize ku wa Gatanu, tariki ya 09 Ugushyingo 2018.
Jeannette Kagame yavuze ko umurengwe ari mubi kuko utuma abantu bata indangagaciro zo kuba umuyobozi, umubyeyi n’umugore bikabangamira umuryango.
Yagize ati “Iyo umuntu ageze mu kaga umuryango ni wo yibuka mbere, ni ngombwa gukomera ku muryango kuko imiryango ari yo yubaka igihugu.”
Yakomoje ku rufunguzo rwo kubaka imiryango ikomeye, abishingira ku nyandiko y’umuhanga w’Umwongereza Gary Olivier, abasobanurira inkingi 7 zigize iyo nyandiko zizabafasha kurushaho gukora inshingano zabo nk’abayobozi, ababyeyi n’abagore.
Yahereye ku nkingi ya mbere y’imbaraga zo gutanga ikerekezo asobanura ko ibyo abana babonana ababyeyi ari byo bakura bakora, abasaba kwereka abo babyara ikerekezo kiza kandi kibereye umuryango nyarwanda.
Inkingi ya kabiri yagize ati “Nta mpano nziza iruta guha umwana igihe.”
Madamu Jeannette Kagame yasobanuye ko umubyeyi mwiza ataburira umwanya umwana we, ati “Ntitugomba kuwubaburira n’ubwo dufite n’izindi nshingano.”
Inkingi ya 3 yababwiye ni ukwiga kuvuga urukundo ufitiye umuntu ndetse ashyiraho n’inkingi ya 4 yo guhera ku byubaka mu kugira inama umuntu no gukomereza ku bitagenda kandi umufasha kugera ku mpinduka. Yabasabye guherekeza abo bayoboye kugira ngo barusheho gutanga umusaruro.
Yavuze ku nkingi ya 5 y’uko abantu benshi babona uburakari nk’ikintu kibi ariko aba ashaka umuti ufasha abandi. Aha yasobanuye ko ubukana bw’uburakari bwiza butuma ahindura byinshi.
Inkingi ya 6 yababwiye ni uko ijambo ryiza ari murumuna w’Imana. Ati “Dukwiye kugira itumanaho ryiza kandi ryumvikana.” Inkingi 7 yababwiye ko kumenya gukemura amakimbirane ari byiza.
Perezida w’Inteko Ishinga Amategeko, umutwe w’Abadepite Mukabalisa Donatille yagarutse ku kubaka umuryango mwiza nk’abagore, ababyeyi n’abayobozi, asaba abari bitabiriye uyu mwiherero kubikora byose kandi bakabikora neza.
Yagize ati “N’ubwo mufite inshingano nyinshi, ntimukwiye kwibagirwa ko mbere yo kuba abayobozi muri abagore mu ngo n’ababyeyi mu miryango yanyu, mukwiye kubikora byose neza ntacyo musize inyuma.”
Minisitiri w’Ubutegetsi bw’Igihugu Prof. Shyaka Anastase yavuze ku mbaraga y’abagore bari mu buyobozi bw’Inzego z’ibanze cyane cyane mu rwego rw’utugari n’imirenge. Ati “Mu minsi maze ku mwanya wa Minisitiri w’Ubutegetsi bw’Igihugu, nabashije gusura tumwe mu turere tw’igihugu, ariko natangajwe n’imbaraga abagore bayoboye utugari n’imirenge bafite, ibitekerezo byabo n’umuti w’ibibazo batanga kandi uhamye.”
Yavuze ko bakiri bake muri icyo kiciro ariko ko bakora byinshi kandi bakabikorana imbaraga.
Rwabuhihi Rose, umuyobozi w’Urwego rw’Igihugu rushinzwe kugenzura iyubahirizwa ry’uburinganire n’ubwuzuzanye bw’abagabo n’abagore, GMO yasabye abagore b’abayobozi kujya bakora gahunda y’ingo zabo nk’uko bakora iyo akazi bakora. Ati “Mukwiye kujya mukora gahunda y’ingo zanyu nk’uko mukora gahunda mu kazi mukora.”
Insanganyamatsiko y’umwiherero wa 3 wa Unit iragira iti “Indangagaciro z’umunyarwandakazi ni inkingi yo kubaka umuryango twifuza.”


text:
Abasilikari ba Kagame bamaze kwica Abanyarwanda bangana iki ? N’ubu kandi baracyica….!
Ubwo Interahamwe n’abo bafatanije kwica Abatutsi bahungaga ku bwinshi nyuma y’itsindwa ry’Inzirabwoba, bamwe mu basirikare bakuru b’Abanyacyangugu bafatanije n’abanyapolitiki bo muri MDR, PSD, PDC na PL bo muri Cyangugu, bagerageza kwegeranya abaturage, no kubabuza guhunga. Aha sinabura kwibukana icyubahiro Koloneli Bavugamenshi Inosenti watumye Abatutsi bari mu nkambi y’i Nyarushishi baticwa, na Majoro Cyiza Agusitini wahurije hamwe ingabo zigera ku gihumbi na magana atanu (1.500) kugira ngo bahumurize Abanyacyangugu. Izo ngabo zose zashyikirijwe FPR, benshi muri bo baricwa, abandi barafungwa. Ubu abasigaye ni mbarwa dore ko na Koloneli Cyiza Agusitini ubwe yaburiwe irengero. Hari rero n’abanyapolitiki bakwiye gushimirwa ko bahumurije Abanyacyangugu, benshi muri bo ntibahunga. Muri bo hari nka Rutihunza Tobalidi wabaye perefe, Gakwaya Rwaka Tobalidi wari superefe wa Bugumya akanatuma uruganda rwa CIMERWA rusanwa rukongera rugakora, Tewonesiti Habimana wari burugumesitiri wa Karengera, Eduwaridi Ndungutse Rukeriperu wari ushinzwe amashuri n’abandi benshi. Igihe FPR ije muri Cyangugu, yasanze umutekano ari wose, abo bategetsi bashya, baragiye bikuramo abakoze amahano, bakabafunga, abandi bahungira muri Congo.
Aho FPR igereye muri Cyangugu, icya mbere yakoze cyabaye gusenya inkambi y’Abatutsi yari i Nyarushishi. Birukanywe batazi iyo berekezwa, dore ko amazu yabo yose yari yarasenywe, ibyabo byose byarasahuwe, kandi abenshi muri bo barasigaye ari incike. Nta bandi bashoboraga kububakira uretse abaturanyi babo b’Abahutu batishoye mu bwicanyi n’ubusahuzi. Abatabonye aho bajya, bene wabo bavuye hanze babatwaye za Kigali, abandi bajya gusaba ubuhungiro muri za paruwasi. Urugero : Abatutsi bakomokaga mu Busozo, bose batujwe mu mazu ya paruwasi ya Mwezi ari ahitwa kuri animasiyo.
Icya kabiri ni ukujijisha ko abategetsi ihasanze ibemera. Ariko ntibwakeye kabiri, aka wa mugani ngo “ingeso ntirara bushyitsi”. Rutihunza Tewobalidi aba akuwe ku buperefe, ajya gufungirwa i Kigali. Gakwaya Rwaka Tewobalidi yabanje gukanyakanya, agera no ku buminisitiri, ariko yahunze adakoza amaguru hasi. Tewonesiti Habimana ubu yibereye mu Bufaransa, ariko FPR yamukatiye gufungwa burundu ibinyujije muri Gacaca. Gacaca yakatiye Tewonesiti Habimana n’abandi bantu b’i Mwezi, yasaga nk’iyari iyobowe na Padiri Ubalidi Rugirangoga. Eduwaridi Ndungutse yaje gufungishwa n’umupadiri witwa Kabera Inyasi, arahondagurwa bimuviramo gupfa. Aba bagabo bose navuze haruguru, igihe cy’ihigwa n’iyicwa ry’Abatutsi, nabo barahigwaga. Ndetse Tewonesiti Habimana na Gakwaya Rwaka Tewobalidi mukuru we, babaga mu ishyamba rya Nyungwe ahitwa i Kanyinya. Nyamara Gacaca y’i Mwezi itangiye, nabo babashyira mu bashinjwa!
Hari rero n’abandi bategetsi bashyizweho n’izo ntwari zazanye umutekano muri Cyangugu, nyuma FPR ikabahitana. Muri bo hari : Madamu Mukabaranga Yudita, wari Burugumesitiri wa Komini NYAKABUYE. Yishwe mu ijoro ryo ku wa gatandatu taliki ya 27 Ukwakira 1996. Undi ni madamu Mukandori Anamariya wayoboraga Komini ya Karengera. Yishwe ku mugoroba w’italiki ya 10 mata 1996, mu gihe umugabo we Ruronona Yohani Damaseni yari yasohokanywe n’abasirikari b’inkotanyi, muri gahunda yo kumurangaza. Muri icyo gihe na none, uwari konseye wa segiteri Karengera yarishwe, hamwe n’undi wari konseye wa segiteri Butare ho mu Busozo. Sinirirwa mvuga abategetsi bo hasi bafunzwe na FPR nyuma bakaburirwa irengero. Icyo gihe twabwirwaga ko ari abacengezi babica.
N’abaturage barahashiriye
Ikindi FPR yihutiye gukora cyabaye gukenesha rubanda. Muribuka mwese ko ari bwo FPR yahinduye amafaranga y’igihugu ikazana inoti zayo. Muri Cyangugu havunjiwe abantu nka babiri ku ijana. Ibyo bikimara kuba Pasiteri Bizimungu wari Perezida wa Repubulika yaje muri Cyangugu. Mu byo bamubajije hajemo n’ibyo kutavunjira abaturage. Yasabye ko abafite amafaranga ya kera bose bayabarura, ati : “Nta kabuza amafaranga yanyu muzayahabwa”. N’ubu turacyategereje, amaso yaheze mu kirere ! Guhera ubwo uwari umucuruzi, umukozi, n’undi wese wari yifashije, bahindutse abakene pe! Bamwe batangira kwivovota, ariko batazi ko abo bivovotera ari babandi batikije imbaga hirya no hino mu Rwanda. Ubwo benshi bahise bafungwa. Ntibukeye kabiri ukumva ngo “gereza y’aha n’aha imfungwa zaho zashatse gucika barazirasa”. Bitaba ibyo ukumva ngo “gereza y’ibunaka abacengezi baraye bayitwitse” ! Ibyo byabaye mu nzu y’imbohe muri Komini Bugarama, aho imfungwa 45 zishwe mu ijoro ryo ku italiki ya 19 n’iya 20 Gicurasi 1996.
Urupfu rw’izi mfungwa ruteye agahinda. Muti byagenze bite ? Muri iryo joro humvikanye isasu mu kirere. Ubwo abasirikari ba FPR bahita bakwiza inkuru ngo abacengezi bateye. Hashize iminota nk’icumi, umusirikari wa FPR ajya kubwira imfungwa ngo ziceceke kandi zifunge inzugi n’amadirishya, kuko abacengezi bateye. Ako kanya ni bwo abo basirikari batangiye guterera ibisasu bya gerenade muri ubwo buroko babinyujije mu madirishya. Imfungwa zavuzaga urwamo zisaba ko zatabarwa, ariko abo zatabazaga ni bo bari bari kuzica. Nyuma y’icyo gitero, abo basirikari ba FPR binjiye mu buroko, bibarishwa niba ari nta nkomere yo kujyanwa kwa muganga. Uwashoboye gusubiza, bahitaga bamurangiriza aho bakoresheje inkota n’amahiri. Ku bw’igitangaza harokotsemo bane, kuko igihe abo bicanyi baza kurangiza icyo bari batangiye, abo bashoboye kwirukira mu bihuru, n’ubwo bari bakomeretse bwose. Imfungwa zose zari mirongo ine n’icyenda (49), hasigaye bane bonyine.
Muri iryo joro na none, izindi mfungwa makumyabiri n’eshanu (25) ziciwe mu nzu y’imbohe yo kuri CIMERWA no kuri komini Nyakabuye. Ubwo abishwe bose hamwe babaye mirongo irindwi (70). Kugeza uyu munsi, nta perereza ryabaye kugira ngo hagarazwe abishe abo bantu. Nabo babarwa mu bitambo by’intambara kandi ngo yari yararangiye ! Ariko nanjye ndigiza nkana : n’uwishe padiri Inyasi Mubashankwaya – umututsi uvuka mu Bisesero – akamutsinda mu marembo ya Paruwasi Mushaka ku manywa y’ihangu, ntaramenyekana. None ngo nkeneye ibisobanuro ku bishwe mu majoro !
Nyuma y’iyicwa ry’izo mfungwa, ibyakurikiyeho na byo biteye agahinda. Uwari perefe Rutihunza Tewobalidi yahise asimburwa na Munyakabera Fawusitini wari superefe i Bugumya, maze umuyisilamu wari burugumesitiri wa Bugarama ashatse gukurikirana ikibazo cy’abishwe – dore ko abaturage bari banze kubashyingura ngo hadakozwe iperereza – yasabwe na Sam Kaka wari waje muri ako karere, kubashyingura by’igitaraganya. Yakwanga agahita asezera ku murimo we. Nibutse ko Sam Kaka yari umugaba mukuru (Chef d’Etat Major) w’ingabo icyo gihe. Ubwo buri muryango wafashe umurambo wawo, ujya kuwishyingurira. Imirambo yabuze beneyo, yashyinguwe mu cyobo cya rusange aho mu Bugarama nyine.
Abandi bantu bishwe muri icyo gihe, ni abaturage cumi n’icyenda (19) biciwe mu isoko ry’i Nyakabuye ku manywa y’ihangu. Batewemo ibisasu bya gerenade taliki ya 17 Kanama 1996, ahagana saa cyenda n’igice (15h30), isoko ryose ryuzuye abantu. Icyo gihe hakomeretse abasaga ijana. Ku cyumweru taliki ya 18 kanama 1996, ahagana saa mbiri n’igice, umusirikari witwa Semvara yateye mu rugo rw’umugabo witwa Evarisiti Bayavuge wari uzwi ku izina rya Gasehere. Afandi Semvara uwo ahitana umuryango wa Bayavuge wose, ndetse yica na murumuna we Kayobotse wari aho kwa mukuru we. Mu gitondo abantu bahuye na Afandi Semvara yambaye igikoti cyuzuye amaraso. Gasehere na murumuna we bombi bakoraga muri CIMERWA, bivugwa ko bari bafite amafaranga menshi. Aho guhana Semvara, FPR yaje kumwohereza mu Ruhengeri muri ya ntambara bitaga iy’abacengezi. Murumva icyo yakoze yo.
Ibi byose byakorwaga, mu gihe imfungwa zabaga zitotezwa, zicibwa amafaranga ngo zemere ko zishe Abatutsi. Urugero ntanga ni urw’umujandarume (icyo gihe bari bakitwa abajandarume) wari IPJ i Karengera witwa Isa. Yari afite ubugome buvanze n’ubutindi. Hari umwicanyi ruharwa witwaga Ngendahayo wari ufungiye mu nzu y’imbohe y’i Karengera. IPJ Isa yaramurekuye, ariko amuha ubutumwa bwo kujya mu giturage gushaka abantu bose azi ko bafite amafaranga cyangwa akazi. Buri wese Ngendahayo yamubwiraga ko nadatanga ibihumbi mirongo itanu (icyo gihe yari amafranga menshi) azamushinja ko bafatanije kwica. Kubera ubwoba n’ihagarikamutima, benshi barayatangaga, Isa akayashyira mu mufuka we. Abatashoboraga kuyabona barafungwaga, bakazarekurwa ari uko ababo bayabatangiye. Ibi ndabivuga nk’umwe mu bari bafunzwe icyo gihe, kuko kugira ngo bicike, umukozi wo kwa padiri witwa Fayida Venanti na we yafunganywe natwe. Afandi witwa AKIBA aza kumufunguza, natwe tuboneraho kuvuga ibyatubayeho byose. Njye hamwe n’abandi twaratashye, ariko amafaranga ntitwayashubijwe.
Umwanzuro
Icyanteye kwandika iyi nkuru, ni izindi ebyiri nabonye ku rubuga HYPERLINK « http://www.leprophete.fr/ »www.leprophete.fr. Iya mbere ni imwe ivuga uburyo IBUKA na FPR bagendesha za rugabire. Umwanditsi wayo yibaza impamvu batatubwira umubare nyawo w’abacitse ku icumu n’abazize itsembabwoko ryakorewe Abatutsi. Iya kabiri ni yayindi ivuga ibya Padiri Ubalidi yasohotse hambere aha kuko avuka mu by’iwacu, kandi ubwo yabaga yaje muri Gacaca yariye karungu, nanjye nabaga mpari.
Ibyo kwibaza ni byinshi tuburira ibisubizo. Nk’ubu iyo nitegereje ibyo FPR ikorera Abanyarwanda, ngira ibibazo byinshi. Dore bimwe muri byo :
1.Kuva FPR yafata u Rwanda, yishe abantu bangana iki? Abanyarwanda bariye ku mibabaro yo muri za gereza ni bangahe ? Ese abantu b’abagabo batari bazi uko inkoni imera bakubiswe n’ingabo za FPR bangana iki? Harya ku ngoma ya Habyarimana, hari abantu bakubitwaga boshye amatungo n’ibisambo?
2.FPR yavugaga ko ije guca umuco wo kudahana. Abasirikari bayo bishe baciriwe izihe manza? Kuki nta n’iperereza ryakozwe ngo tumenye uko abacu bagenda bapfa?
3.Iyo havuzwe jenoside yakorewe Abatutsi, abahahamutse baraboneka. Ubu koko aho FPR yiciye Abahutu, bo ntibajya bahahamuka cyangwa ihahamuka ni byabindi by’ufite umufata ijosi nawe akarushaho kurinegeza?
4.Tuzagera ku bumwe bw’Abanyarwanda dute, bamwe bibuka ababo ; abandi bo babuzwa no kubitekereza?
N’ibindi…
Ababa bafite amazina ya ziriya mfungwa zishwe, na bariya bapfiriye mu isoko ry’i Nyakabuye byaba byiza bayashyize ahagaragara. Twizere ko ubu baruhukiye mu mahoro, n’ubwo babuze icyubahiro muri iyi si.
Turikungoyi Felisiyani,
Nyakabuye-Cyangugu
JUSTICE (samedi, 20 août 2011 12:41)
Dore rero ingabo z’u rwanda zihagaze neza, ahubwo abakoze genocide mufite ibibazo dore liste yabagomba gufatwa byanze bikunze ndahera muri FRANCE
1.UWIHAYESATANI THOMAS
2.UWIHAYESATANI FORTUNATUS
3.RUZINDANA Emmanuel
4.HARELIMANA Gaspard
5.MUSHIMIYIMANA Emmanuel
6.SIBOMANA EVARISTE
7.AGUSTIN
8.HONORE
9.MUGENZI Japhet
10.UWIHAYESATANI MUNYESHAKA
Iyi liste hari abandi biyongeraho muzagezwaho amazina yabo mugihe kizaza, abo bose bagomba gucirirwa imanza kubera ibyaha bakoze kandi nanubu bakaba bafite ingengabitekerezo, ryo gupfobya genocide, ndetse no guhamagarira abanyarwanda bose bo muri france nahandi hose kwanga igihugu cyacu, ndetse no gusebya umukuru wu rwanda.
ibi byaha biyongera kubyaha by’ubwicanyi, ubusahuzi, gucura umugambi, kugambana bakoze mu rwanda.
aha twavuga i Kibuye surtout i Nyange, aha Twavuga Gikongoro ndetse na Nyanza ya Butare, aho Twavuga i Kibungo Commune Rukara cyane cyane aho bita Gahini, aho twavuga i Gitarama, aha Twavuga i Cyangugu, aha twavuga Kigali ste Famille.
ibimenyetso birahari kandi ntabwo bizagera 2012 batagiye imbere y’ubucamanza.
HYPERLINK « http://kamanzic@yahoo.fr » t « _blank »KABISA (mercredi, 17 août 2011 12:09)
MUZATUBABARIRE MUTUBWIRE AHO UWO MUPADRI WINKORA MARASO ABA. TURI BESHI DUKENEYE KUMUBONA NO KUMUMENYA
Nadina (lundi, 15 août 2011 23:22)
Jye ndasaba ko hakorwa amalisiti y’abantu bose bishwe maze umuntu akajya avuga n’ababishe. Yaba ari na padiri cyangwa na mameya wishe akavugwa. Umwicanyi uwo ari we wese nta kumuhishira arakagenda ubusa.
Ariko harya, uriya mupadiri Ubalidi si umwe ngo wabonekerwaga ra! Ego ko. Ab’ijuru na bo bagorwa !Dutegereze ko azongera kubonekerwa maze agasaba imbabazi abo yubitseho urusyo.
Ariko icyampa ngo duhure amaso ku yandi. Namwibarize ijambo rimwe.
Sigaho (lundi, 15 août 2011 22:20)
Wisebya Nyamasheke yacu wa muswa we ! Kuva gihe ki umuntu ugira inda nini yitwa inyangamugayo? Bivuge rero ko bariya bose FPR yashyize muri za gacaca ngo baziyobore mu kubita inyangamugayo burya byashakaga kuvuga abanya nda nini?
None se ubu abo Banyekongo ni bo bari gusahura u Rwanda? Cyangwa ni bamwe mu banyarwanda b’amasiha basahura Kongo? Ubutaha ujye ubanza utekereze mbere yo kwandika. Aho kuza guta ibitabapfu hano ku rubuga wisebesha, ibyiza ni uko wafunga kinwa. Ubu se uragira ngo urabwira injiji nkawe wa nka we? Jya kwabira hirya kandi wiyite izina ryawe.
Nyamasheke (lundi, 15 août 2011 21:40)
Abanyacyangugu se murashaka gukora révolution? Inda mugira n’ubugoryi bwanyu ntibwabibemerara.Guturana n’abanyekongo byatumye muba inyagamugayo nkabo!!!!!!!!!!!!!!!!
Libonukuri (lundi, 15 août 2011 11:28)
Rwema rwa Gitare se wo karama we, Mandela impamvu imvugo ye yumvishwe, ni uko abazungu n’ubwo bica, batinya umuntu ubabwiza ukuri kandi bakamwumva. Mandela yaragiraga ati : »iki gihugu twese ni icyacu. umuzungu wica umwirabura si uwanjye. Ariko kandi n’umwirabura wica umuzungu si uwanjye ». Abategetsi bo muri Afurika y’epfo kubera ko batari abasazi, baramufunga ariko ntibamwica. Noneho haguruka ijye imbere ya Kagame, umubwire uti : »Reka guteranya abanyarwanda » maze urebe uko akugenzereza. Erega, la non violence ikora imbere y’umutegetsi ufite mu mutwe hazima. Imbere y’umusazi nka Kagame, ibyo ntacyo bivuze.
Nibarize Faustin Twagiramungu (lundi, 15 août 2011 00:53)
Uzi neza ko ali wowe Rukokoma, Alfonsi Nkubito na Colonel Cyiza mwabeshye ziriya nzirakarengane z’i Cyangugu muzibwira ko muli inshuti z’Umutware wa FPR-Inkotanyi Paulo Kagame, mukazibuza kwihungira nkuko abandi babigenje. Ntihaba nibura harabuze bamwe muli bo barokoka.
Kuba mwaribwiraga ko muli inshuti za Paulo Kagame, ibyo byo ni ibyabonwaga na bose kuko muli mubatumye ashobora kurimbura Abahutu ataretse na bamwe mu Batutsi bari imbere mu gihugu.
Alfonsi Nkubito na Colonel Cyiza bo barangije kubona inyiturano y’Impsyisi.
Abenshi mu nzirakarengane z’Abahutu mu Rwanda hose kugeza n’i Kibeho zapfuye ali wowe wali Ministri w’intebe. Kuki utigeze utakambira amahanga? Kuki, igihe wari umaze kuyabangira ingata, utagiye ngo ubwire amahanga ku mugaragaro ko u Rwanda rutegetswe n’amashitani? Kuki utigeze wegera abategetsi b’ibihugu byinshi byakiriye impunzi ngo ubabwire ukuri nyakuri ku kibazo cyatumye abo bantu bahunga igihugu cyabo? Wahisemo ahubwo kongera gukeza Paulo Kagame i Kigali umushimira ko yakwibye amatora!!!
Jean Marie Vianney Ndagijimana wari bras droit wawe yageze hanze ateza ubwega, n’ubu kandi aracyabikomeza. Ba Rusesabagina, Dr Rudasingwa na Victoire Ingabire bariho bararwana intambara wowe wagombaga kuba waratangiye kera igihe wari ucyemerwa n’amahanga.
None ngo washyizeho ISHYAKA LY’INDOTO lyo kuyobya urubyiruko!!
Genda Rwanda waragowe.
HYPERLINK « http://www.rwandarwiza.com » t « _blank »Rwema rwa Gitare (dimanche, 14 août 2011 19:02)
Bavandimwe Banyarwanda; mumpe akanya mbabwire: Ko muterana amagambo mutukana amaherezo mugatemana, koko koko tubuze umunyabwenge mu rwatubyaye! wahAguruka nka MANDELA WA AFRICA YEPFO; akaduhuza aho kwirwa dutukana? Imana niyo yaremye amoko yabantu, ituremera kuzuzanya but twibuzemo umuntu wagira ibitekerezo bizima ngo tumuyoboke!! muri USA NTIBATORA UBWOKO BATORA IBITEKEREZO BY »UMUNTU. IYO BAZA KUBA BATORA AMOKO OBAMA NTIYARI KUZAPFA ABAYE PRESIDENT WA USA, KUKO BLACK PEOPLE NI MINORITY MURI USA, BUT IBITEKEREZO BYE BYUBAKA BYATUMYE N ABAZUNGU BAMUHA AMAJWI ARATORWA .MURI SOUTH AFRICA, MANDELA YASHYIZEHO URUKIKO RUKURIKIRANA UMUNTU WESE( WHITE, BLACK,INDIAN, COULORED=IMVANJYE) WAKOZE IBYAHA MU GIHE CYA APARTHEID. BAMUCIRA URUBANZA , BAKAMUSABA GUSABA IMBABAZI ABO YAHEMUKIYE, LETA IGATANGA INDISHYI Z AKABABARO KUKO BEMEJE KO BYOSE BITATEWE N ABATURAGE AHUBWO ARI UBUTEGETSI BUBI BWASHOYE ABATURAGE, LETA IGATEGEKWA KWISHYURA . MAZE ABAKOREWE IBYAHA BAGASABWA GUTANGA IMBABAZI. NGUKO UKO MANDELA YASHOBOYE GUSHYIRA NO KUGEZA KU BUMWE BUHAMYE IGIHUGU KIRIMO INDIMI ZIRENGA 15 N AMOKO AGERA KURI 60. MUBYANGOMBWA BYABO HARIMO AMOKO, KU ISHURI BAKUBAZA UBWOKO BWAWE, MU RUSENGERO URIVUGA UTI NITWA KANAKA KU BWOKO NKABA NDI UYU ,IBYO BYOSE NTACYO BIHINDURA KU BUMWE N AMAHORO ARI MU BATURAGE BA AFRICA YEPFO. NI MUREKE GUTUKANA MAZE TUREBE UFITE IBITEKEREZO BIZIMA MAZE TUMUHUNDAGAZEHO AMAJWI YABA ARI MUGIHUGU YABA ARI HANZE, ARIKO TUGIRIRE URWANDA RWEJO HAZAZA. MURAKOZE KANDI PE NSUBIZWE N UMUNTU UTANGA INAMA Z UBAKA .
dany (dimanche, 14 août 2011 13:56)
uyu mugesera numugesera nta kindi twamwita. kandi injiji ya cyane. ariko nkuyu mugesera aba umusenateri ate? kuko mu mutwe he si hazima.
free (dimanche, 14 août 2011 01:19)
mugesera yavuze ngo, inkotanyi nta muntu zica zimwiciye ubusa, mbega umuseneteri w’igicucu, ndi president nahita mukuraho, nonese ko mu rwanda icyaha cy’urupfu cyavuyeho, mugesera abigaruye gute? ni akagaga pe!
IBARUWA YA LONU N’ABAYOBOZI N’IMIRYANGO MPUZAMAHANGA (samedi, 13 août 2011 23:13)
Umva rero Zelote, ibyo watubwiye ni byinshi kandi amarira yacu afite ishibgiro, reka ngusabe ikintu kimwe:
Tegura ibaruwa igenewe ONU, n’amahanga yose ndetse n’imiryango iharanira uburenganzira bw’ikiremwamuntu, uyidushyikirize abasomyi dusinyeho, n’iyo signature zizaba miliyoni cga se ibihumbi bitanu ntacyo bitwaye, njye nemeye kuzatanga ay’iposita « recommandé avec accusé de reception » ubundi turebe uko bigenda, naho ubundi kwirwa twandika agahinda kacu hano gusa, ntacyo bimaze!
Nusoma iyi comment yanjye, umpe ton avis
Uko ba zelote byabagendekeye (samedi, 13 août 2011 22:17)
Vers l’époque de la chute du Temple (70), leurs chefs sont Jean de Gischala et Eléazar. Ce dernier, après la destruction de Jérusalem, se réfugie dans la forteresse de Massada avec 960 personnes – les guerriers, les femmes et leurs enfants – où ils résistent plusieurs années aux légions romaines. Préférant mourir que de se rendre, les derniers zélotes se suicidèrent collectivement pour ne pas être capturés.
Les zélotes (samedi, 13 août 2011 22:14)
Les Zélotes, un courant violent
Le courant des Zélotes « se définit par un nationalisme intransigeant et agressif. Appelant de tous leurs vœux l’instauration du Royaume, ses tenants estiment devoir en hâter la venue par la violence. L’étranger est pour eux l’ennemi. ils dressent des embuscades, manient le poignard – d’où le nom de sicaires qu’on leur donnait parfois –, entretiennent en Palestine un climat d’insécurité et d’agitation chroniques. Ils sont, de façon très directe, à l’origine de la révolte de 66-70. », Marcel Simon[1].
Les Zélotes (samedi, 13 août 2011 22:13)
Karahamuheto, babwire babwire! Barisheeeeee, maze bimara agahinda, none barasasa imigeri biyoberanya. Ubu ngo babonye uwiyita « Zelote » uzabibafashamo da!
Selon le Dictionnaire historique de la langue française d’Alain Rey, on voit apparaître à partir de 1864 le terme zélote, au féminin pour désigner une personne animée d’un zèle religieux fanatique, puis dans un emploi littéraire, quelqu’un qui pousse le zèle jusqu’à l’aveuglement. Le dictionnaire d’Alain Rey note également l’emploi du terme zélotisme dans Proudhon, en 1854, mais souligne que son emploi est rare.
karahamuheto (samedi, 13 août 2011 19:55)
Muri kungoyi murakayihoraho,sha urihandagaza ukavuga ngo interahamwe zishwe zaruhukiye mu mahoro zizapfa zitaruhutse iherezo,amaraso y abatutsi azijejeta kuntoki azazihama sha harya ngo IPJ Isssa yakurekuye umuhaye ruswa nawe ni interahamwe nkawe uzabaririze aho aherereye ubu.Nibe namwe mwicishijwe amasasu yubuntu naho abacu barayaguraga byakwanga bagatemagurwa,nibe namwe hicwaga abishe abagore nabana bagasigara naho abacu mwaratsembatsembaga,sha korera ya mugunga iyo bayirekaho imyaka 2 nibura namwe mwarikumenya uko umubabaro usa.Mwagize Kagame iyo atabarengera yenda natwe tuba turikumwe ARUSHA.Urarondora interahamwe zishwe nta soni ariko ubwiyunge mushaka muzabugeraho aruko umubare wabatutsi bapfuye unganye nuwabahutu mubeshera ko bapfuye nibe nawe urawuzi.


text:
Abanyarwanda bamaze gusobanukirwa akamaro k’umwuga w’ubuvumvu
Yanditswe na Sezibera Anselme
Perezida w’abakora umwuga w’ubuvumvu mu Rwanda Ntaganda Jean Damascene, arashimangira ko Abanyarwanda benshi bagenda barushaho kumenya akamaro k’ubuvumvu ari nako bagenda bitabira uwo mwuga kubera ko bawubonamo inyungu nyinshi.
Mu kiganiro Ntaganda yagiranye n’Imvaho Nshya, avuga ko uwo mwuga wabanje kugenda uhura n’ibibazo bikomeye aho wasangaga inzuki zibangamirwa n’indwara zibasira inturusu mu gihe zirimo guhova bigatuma zipfa.
Agira ati: “Inzuki wasangaga zitororoka ahubwo zigahitanwa n’indwara ziturutse ku nturusu igihe zabaga zirimo guhova bityo ubworozi bukahatikirira.”
Ntaganda avuka ko uretse indwara z’inturusu zanduzaga inzuki hari n’imiti imwe n’imwe yagendaga iterwa mu bihingwa hanyuma mu gihe ibyo bihingwa byaba byegereye ahari imizinga y’inzuki nabwo bikazangiza.
Nk’uko abigarukaho, ibyo byatumaga abantu benshi batitabira uwo mwuga kubera ko wahuraga n’imbogamizi nk’izo zitubya umusaruro ariko kubera impinduka zabayeho abantu benshi batangiye kugenda binjira mu gukora uwo mwuga.
Ntaganda ati: “By’umwihariko urubyiruko rumaze kuba rwinshi mu mwuga w’ubuvumvu ku buryo abagera kuri 65% bari mu bworozi bw’inzuki ari nako amakoperative y’abakora uwo mwuga yagiye yiyongera kuko asaga 100 amaze kwiyandikisha mu ihuriro.”
Ntaganda akomeza avuga ko ibibazo byabonekaga muri uwo mwuga bisa n’ibyagabanutse kubera ubuvugizi bwinshi bwagiye bukorwa kandi bikabonerwa ibisubizo n’inzego zibishinzwe.
Nk’uko abigaragaza, avuga ko bimwe mu bitaragerwaho neza ari uko abantu b’igitsina gore batarabasha kwinjira muri uwo mwuga w’ubuvumvu ari nayo gahunda ihuriro ry’abavumvu mu Rwanda rigiye gushyiramo imbaraga mu kubakangurira kuwukora.
Ikindi bashyize imbere ngo ni ugukundisha Abanyarwanda kujya barya ubuki kuko bitaragera ku rwego rwifuzwa nubwo asanga biterwa no kuba bugihenze kuko isoko ryabwo rigenda ryaguka.
Umukozi ushinzwe ubushakashatsi mu kigo k’Igihugu cy’ubuhinzi n’ubworozi (RAB) Mwiza Willy, na we ashimangira ko umwuga w’ubuvumvu ugenda utera imbere kuko Abanyarwanda bari kuva mu bworozi bw’inzuki gakondo bajya mu bw’umwuga.
Avuga ko mu Rwanda hari amoko y’inzuki atandukanye abantu bitabira korora harimo ayitwa Apis Mellifica, Apis Dorsata, Apis Cerana n’ayandi ariko avuga ko ubworozi bukunze kororwa mu Rwanda ari ubwitwa Apis Mellifica nayo agenda atandukana bitewe n’imiterere y’uturere tw’igihugu.
Mu imurikagurisha ryabereye i Kigali mu mwaka wa 2016 rihuza abavumvu, abacuruzi b’ubuki ku bice bitandukanye by’Umugabane w’Afurika, u Rwanda rwagaragaje ko rufite umwihariko mu kugira ubuki bwiza ruhabwa umwanya wa mbere.


text:
Ni iki cokuraho ijambo Umuja mu Abanyamurenge (VIDEO)…
Mu minsi mike ishize, umwe mu bakunzi bacu yatugejeje ho icifuzo abaza impamvu zituma ijambo UMUJA rikomeza gufatwa nk’igitutsi aho usanga ritandukanya abavandimwe n’inshuti hirya no hino.
Nyuma yo kutugeza ho iki gitekerezo, ubuyobozi bwa ”Imurenge.com” twakoze ubushakashatsi bwo kumenya neza impamvu zibitera, hamwe no gutorera umuti iki kibazo. Ibyo bibazo nabyo n’ibi:
1. Kuki iri izina rikoreshwa nk’igitutsi?
2. Ni iki cokuraho iri zina?
Reba Video, usobanukirwe: